
IZ UREDNIŠTVA I UPRAVE 


Ovom broju »D. Ž.« prilažemo, kako to naši pret- 
platnici vide, čekove, moleći ih da što prije ispune 
svoju dužnost. I sami mogu da shvate koliko truda i 
brige stoji u svako vrijeme izdavanje časopisa, na- 
pose jednog kao što je naš. On je isključivo posvećen 
duhovnim problemima, I to još više u ovo naše ža- 
losno vrijeme sasvim ogrezlo u materiji U toliko 
više apeliramo, dakle, na naše cij. pretplatnike da što 
prije ispune tu svoju dužnost. Njima će to biti mala 
žrtva, a nama velika pomoć, Svakome je i odviše 
jasno kakve neugodnosti nastaju s pretplatnicima, 
koji neuredno ispunjaju svoju pretplatničku dužnost. 
Takvi naime koče razvitak časopisa i smanjuju zanos, 
što je potrebit u ovako idealnom pothvatu. Uvjereni 
smo da naši pretplatnici ne će biti u tom broju. 
Ukoliko pak moguće imaju kakvih zaostataka u pret- 
plati iz prošlih godina, stalni smo da će i to što prije 
namiriti, : 

Upoznati sebe i ojačati volju 


Duhovno živjeti ne znači samo čuvati dušu u mi- 
losti posvećujućoj, Znači, tu milost i povećavati, 
Znači, postepeno sve više rasti u Božjoj ljubavi. To 
je cilj s kojim mora čovjek uskladiti sve svoje moći, 
I mudro ih k tomu cilju usmjeriti, Gdjekada je sta- 
noviti njihov uticaj na razum ili volju štetan ili ne- 
rodesan, Valja ga odstraniti ili izmijeniti. Stoga, da 
bismo mogli svoje moći i osebujnosti uposliti pri 
svojoj duhovnoj izgradnji uspješno, po nekom sklad- 


“nom planu, potrebno je, da se dobro upoznamo, 


Tada ćemo znati, kako nam treba postupati. No 
zato će trebati i jaka volja, da se stvar doista i 
izvede. Odatle je jasno, da se s naše strane traže 
dva bitna uvjeta za uspješnu duhovnu izgradnju: 
upoznati sebe i ojačati volju. Rekao sam, da su to 
dva glavna uvjeta s naše strane, jer i milost Božja, 
koja pridolazi od Boga, još je potrebniji uvjet du- 
kovnosti. Spasitelj je rekao; »Bez mene ništa ne 
možete učiniti (Iv. 15, 5). 


Upoznati sebe 


Raznovrsne su čovječje moći. Razum i volju bro- 
jimo među čisto duševne sposobnosti, a od osjet- 
nih su moći neke izvanjske: vid, sluh, njuh, okus i 


opip, a druge unutarnje: pamćenje i mašta (fanta- 
zija). Nijesmo nakanili u ovome članku podrobno 
opisivati značajke baš sviju tih spomenutih moći, 
Niti primjenu svake od njih na duhovno nastojanje. 
Ovog puta ćemo istaknuti i razjasniti činjenicu, da 
se jedna te ista od tih čovječjih moći ne ispoljava 
kod različitih osoba u istoj jačini ni na iste načine. 

A niti kod jedne te iste osobe jednako u raznim 
okolnostima, Zato ni postupak s njima nije kod 
sviju isti, . 

Svaki pojedinac je svijet za sebe, Svaki je doduše 
jedan skup raznih udjela fiziološkog, psihičnog, mi- 
saonog, voljnog i osjećajnog zbivanja, razvijanja i 
djelovanja. Ali kod nekoga više prevladavaju učinci 
jednoga od tih područja, a kod drugoga imadu vo- 
deću ulogu pojave drugoga od tih sustava. Jedan 
imade svoju glavnu oznaku, vrlinu, jaku manu ili 
slabost u tjelesnom, drugi u živčanom, treći u osje- 
ćajnom dijelu, To je, što želimo sada razjasniti sa 
nekoliko primjera. Tom prilikom imat ćemo u vidu 
ne toliko prednosti, koje pojedinac imade pri du- 
hovnom nastojanju od ove ili one moći, riego ćemo 
više gledati na smetnje, koje od njih nadolaze, 

Kod mnogih, napose mlađih, glavna je smetnja 
duhovnomu životu u suviše bujnoj i podražljivoj 
mašti, Mašta (fantazija) im snažno prima vanjske 
utiske, zatim ih bujno razrađuje, sklada, uljepšava. 
I u raznim ih komibinacijama često iznosi na povr- 
šinu svijesti, te tako muči čovjeka, koji je nakanio 
kreposno živjeti, 

Kod drugih može biti glavnim uzrokom nestalno- 
sti u dobru prejaka čuvstvenost, odnosno često i 
naglo izmjenjivanje čuvstava, Često se u njima bude 
jaka čuvstva, ugodni osjećaji, U tim se časovima 
veoma lako oduševe za dobro i spremno poduzimlju 

potrebno. No kad se iznenada izmjene ta sretna 
čuvstva u sjetna ili pak osuše, izmjeni se u protivno 
i duševno raspoloženje. Od srdačnih čina: ljubavi 
k Bogu prelazi se na slabosti, mlakosti, površnosti; 
To dizanje i spuštanje biva gotovo kod svakoga u 
manjoj mjeri, ali kod gdjekojih osoba veoma često, 
tako da je za njih to glavno područje, kojemu ula 
posvetiti: posebnu pažnju, 

Kod trećega može biti znatna smetnja duhovnosti 
u pogledu saobraćaja s bližnjima. U saobraćaju sa 
ljudima svatko osjeća, da su neki ugodni i milo je 
s njima drugovati, dok se druge nekako teže pod- 
nosi, No gdjetko imade po naravi veoma povećano 
to lučenje ljudi u simpatične i nesimpatične, Daka- 
ko da to ne pogoduje duhovnom životu, ako se ne 
ispravi, 

Proučavajući sebe, gdjekoji će opaziti, da su mu 
glavna zavornica jačega duhovnog napretka slabi 
i na brzi umor skloni živci, Općenito je kod ljudi, 
da razum teže radi dok je čovjek umoran, a što je 
umorniji, to je razdražljiviji, nestrpljiviji, Lakše se 
naljuti, popusti sjetilnosti i sl No ima iznimaka, | 
koji se izvanredno brzo živčano umore. Postanu 
slični akumulatoru, koji se veoma brzo nakrca elek- 
tricitetom i dosta mu je približiti prst, već pucaju 
iskre, Kod jednoga ove, kod drugoga one vrste, 
Svaki pogled ili sliku mašte kao da osjeti u korjenu 
živaca, čini mu se kao da se je slio u zlo. 

Također je potrebno posvetiti posebnu pažnju, ako 
netko ćuti opću tjelesnu slabost, Njegova se duhov- 
nost nipošto ne može razvijati onim načinom kao 
kod zdravih i jakih pojedinaca, 

A ne bi čovjek mislio, kako i ista fiziološka po- 
java loše probave znade imati jak odraz i na du- 
ševno stanje, Takav čovjek trpi glavobolju, neras- 

položenje, skrupulozniji je, razdražljiviji je, gubi vo- 
lju za rad, 

To bi eto bili neki primjeri glavnih kočnica du- 
kovnoga života kod raznih pojedinaca, One obično 
proizlaze iz vrste temperamenta (ćudi), iz fiziološ- 
kog ili psihičkog sastava. Ako nam uspije kod sebe 
ustanoviti takvoga glavnog činbenika i njegove učin- 
ke, svratit ćemo na to glavnu pažnju, Aparat naših 
moći će pravilno i savršeno raditi i uz mnogo manje 
napora lijepo ćemo duhovno napredovati, Inače mo- 
žemo potrošiti mnogo truda, a da ne postignemo 
trajnog i solidnog uspjeha. 

Neke od spomenutih važnih značajki mogu se čo- 
vjekovim nastojanjem i uz pomoć milosti Božje sa- 
svim ukloniti, Druge ne će biti moguće sasvim od- 
straniti, ali se mogu ublažiti, Neke pak slabosti ne 
mogu se ni ublažiti, Radi njih će se duhovnosti do- 
tičnika dati posebni način i put, koji odgovara nje- 
govom sastavu, 

Oni, što smo ih spomenuli u prvome primjeru, kod 
kojih je naime glavna smetnja duhovnom životu u 
suviše bujnoj i podražljivoj mašti, morat će glavnu 
brigu posvetiti izvanjskim sjetilima, Čuvati će na- 
pose oči. Oboriti ih, kad nadođe nešto što bi uzbu- 
dilo sjetilnost ili ih svratiti na drugo. Osim toga će 
mašti svojoj pružati drugu hranu, neškodljivu, Na pr. 
predodžbe o svojim poslovima, podvizima, nakana- 
ma, Izrabit će maštu dapače i veoma korisno, pre- 
dočujući si živo svete zgode i prizore, osobito pri- 
godom razmatranja, ' 

Drugi, kod kojih je glavni uzrok nestalnosti u do- 
bru prejaka čuvstvenost, odnosno naglo i često mi- 
jenjanje čuvstava,, p oduzet će sve potrebno da pro- 
vode duhovni život bez većih protivnosti, koje ža- 
loste dušu, Zato će nastojati dobro iskoristiti vrijeme 

jakih i bujnih čuvstava. Usmjerit će ih prema Kristu 
Gospodinu i Majci Mariji. Njima će pjevati, njima 
klicati, njima svoje osjećaje poklanjati, U tim da- 
nima sretnoga raspoloženja nastojat će izbiti što 
više duhovnoga kapitala pobožnim uždasima, izra» 
zima ljubavi prigodom sv, Pričesti i tako zvanim 
strjelovitim molitvicama, Jer ako potom čuvstva i 
jenjaju, stepen milosti i ljubavi na koji se je u te 
sretne dane čovjek popeo, ostaje u duši, U danima 
nepogodnoga raspoloženja valja imati na pameti, da 
je glavno sačuvati dušu u milosti posvećujućoj. Ona 
će i porasti zaslugom strpljivog podnošenja suhoće, 
Slično i oni, koji su veoma melankoličnog tempera- 
menta (sjetni), uložit će glavnu brigu, ne da se sar 
svim riješe melankolije, jer im to ne će uspjeti, nego 
će promatrati, kada im se javlja, kako će je ublažiti, 
da ne bude štetna po duhovni napredak, Nastojat 
će se rastresti šetnjom, prijateljskim čavrljanjem i 
sličnim, samo da ne padnu u štetnu žalost i mlakost. 

Treći, kojemu je znatnija teškoća u pogledu sa- 
obraćaja s bližnjima, vježbat će se mnogo i prora- 
čunano u ljubeznosti prema nesimpatičnima, Činit će 
im usluge, tražiti njihovo društvo, paziti da način 
razgovora bude prijazan, Moliti će za njih i želiti 
im dobro, 

Tko je pak veoma slabih i na brzi umor sklonih 


živaca, nastojat će ih ojačati, odmoriti, Vršit će i 


on čine pobožnosti, napose molitvu, ali će sve tako 
rasporediti da ga suviše ne umori, Što se tiče straha 
pred grijehom kad osjeti jače razne podražaje, mora 
imati na pameti, da je drugo podražaj, a drugo pri- 


stanak, Slučajni podražaj sam nije grijeh, nego svo; , 


jevoljni pristanak. Zato, tko ima stalnu volju čuvati 
vjernost Bogu pa u takovim prilikama zazove ime 
Isusovo i Marijino, može biti mirne savjesti, . 

Slično je i kod onih koji trpe opću tjelesnu sla- 
bost. Duhovnost takvoga nipošto se ne može raz- 
vijati istim načinom kao kod čvrstog i zdravog čo- 
vjeka. No to ipak ne znači da on ne može biti du- 
hovan. Neka dobro sebe prouči, pa onda udesi svoje 
duhovne vježbe i čine onako, kako to dopušta nje- 
gova tjelesna slabunjavost. On se neće siliti da čitave 
sate prokleči ili da pravi velike pokore. On će bu- 
diti u sebi čine ljubavi, služeći se strjelovitim mo- 
litvicama i zazivima, pazit će na čednost, ljubežlji- 
vost i nastojati da mala djela vrši savršeno, To će 
biti njegov put. 

Tko pak trpi od fizioloških smetnja, loše probave 
itd., gledat će na koji bi si način mogao pomoći. 
Neki se moraju stalno čuvati stanovitih jela. Dobro 
je pitati za savjet liječnika, 

Ovo proučavanje samoga sebe, kako smo ga do 
sada opisali i na primjerima objasnili, nema biti puko 
psihološko motrenje i postavljanje dijagnoze. Valja 
i od Gospodina moliti prosvijetljenje razuma, Radi 
sigurnosti za valjanost naših zaključaka i planova, 
dobro je posavjetovati se i porazgovoriti sa svojim 


duhovnikom. 


Ojačati volju, 


Nakon svega razlaganja mnogi će reći: »Poznam 
ja sebe veoma dobro, A ipak ne napredujem, Zali- 
jećem se, pa opet stanem, Kao loš motor; pokrene 
se uz veliku buku, ide korak-dva i opet ništa. U 
ovoj ili onoj zgodi se oduševim za stvari duhovnog 
napretka, a ozbiljan rad opet odgodim«, — Ako je 
tako, onda je po srijedi neaktivnost, klonulost volje, 
Nju bi trebalo živo pokrenuti, da izvede u život na- 
crte, o kojima je bio govor u prvome dijelu, 

. Ima pojedinaca, koji su puni ideja i osnova, Znadu 

izraditi savršene planove i dati smjernice, Ali kad 
treba te osnove realizirati i planove izvoditi, fali 
im žilavosti i ustrajnosti, Mora nadoći tko drugi, koji 
ima opet smisla za praktični rad i mnogo ustrajnosti, 
da izvede .posao. U duhovnome životu ne može tako 
biti. Tu ne može netko drugi mjesto nas raditi i 
izvoditi djelo po našim nacrtima. Mi sami, lično, 
moramo se dati na žilavi rad oko svoje duhovne iz- 
gradnje, Za to treba jaka i ustrajna volja. Volja je 
moć spiritualne duše, Stoga, ako li nije već sasvim 
iskvarena, želi raditi oko duhovnog posla, No ona 
nailazi na kočenje i smetnje sa strane sjetilnog di- 
jela čovjeka, Taj pak dio naginje k materiji, ne voli 
naprezanja, izmiče od žrtava. Da unatoč tih smetnja 
volja izvede ono što je potrebno za duhovni napre- 
dak, treba je vući, poticati, oslobađati je od sebič- 
nih težnja nižega čovjeka, ' 

Ima više načina kako možemo jačati volju. U glav- 
nom ih možemo svesti na dvoje: da razum volji pre- 
dočuje uzvišene i jake motive i da nastojimo volju 
držati stalno uposlenu, ' 

Potrebno je, da čitanjem, slušanjem propovijedi i 
vlastitim razmišljanjima izgradimo skup stalnih na- 
čela. Po kojima ćemo načelima stalno prosuđivati 
stvari u odnosu prema vječnim vrijednotama, Kad 
će volja malaksati, znat ćemo joj predočiti ovu ili 
onu činjenicu, koja će je obodriti, oduševiti, Ti mo- 
tivi, kojima razum potiče volju mogu biti općenite 
naravi i posebni, Općeniti su, koji vrijede općenito 
za sve poslove, koje treba izvoditi pri duhovnom 
nastojanju. Na pr. kako je uzvišen život duhovni 
nad mlakošću ili koliko je Spasitelj nas ljubio! 
= Posebni motivi su oni, koji potiču volju baš na 
stanoviti neki određeni posao. Koji se odnose na 

ono, što je potrebno poduzeti za iskorjenjivanje od- 
ređene koje mane ili za očuvanje stanovite kreposti: 
Na pr. motivi za očuvanje sv, čistoće: Kako je bla- 
ženo čisto srce i sladak onaj mir što ga ono posje- 
duje! Kako je mučno ono razvlačenje srca sad na 
stranu sjetilnu, sad na duhovnu! Ta, napokon, ze- 
mlja nema takovih dobara, kojima bi se moglo za- 
sititi ljudsko srce! Ili na pr. motivi za podnošenje 
nesimpatičnih ljudi: Pa i ta je osoba dio istoga mi- 
stičnog tijela Kristova kao i jal Nije ona kriva svo- 
joj nesimpatičnosti, itd, 

Drugo, što je korisno, volju držati stalno uposlenu. 
I kad nisu u formalnom boju s neprijateljem, vojni- 
cima ne smije proći više dana a da ne vježbaju, 
Inače postaju tromi i nepokretni, I u duhovnome 
pogledu čestim djelovanjem i opetovanjem raznih 
vježba volja postizava neku lakoću u dru i 
u podnošenju žrtava. 

Tu ponajprije dolaze u obzir križevi i neugodno- 
sti, koje nam same pridolaze u životu, Kad nas tko 
izgrdi ili inače ponizi, teško nam je, No mi mu ne 
zamjerimo, nego u sebi pomislimo: »Pravo si uči- 
niol« Kao kad kralj David reče: »Gospodin mu je 
zapovijedio da me psujel« (2 Kralj. 16, 9). Nadalje 
mnogo koristi vjerno izvršivanje dužnosti koje nam 
nameće naše zvanje i dnevni naš red, Onda napokon, 
da si i sami zadamo, koju t, zv, žrtvicu i u stvarima, 
gdje to nismo dužni. Na pr. uzeti više jela koje nam 
ne prija, a manje, koje volimo, Kad stigne pismo, 
ostaviti ga neko vrijeme neotvoreno, kad bismo ne- 
što zgodna mogli u društvu kazati, mi prešutimo itd. 

Veoma je korisno držati se načela, da uvijek či- 
nimo najprije ono što je potrebno, zatim što je ko- 
risno, a tek onda što je ugodno, A pogotovu ako 
Pazimo i na to, da najprije izvršimo onaj posao koji 

nam se čini teži i neugodniji, a zatim one manje i 
ne toliko teške. Ako obratno radimo, da ostavljamo 
najtežu dužnost za najzadnju, tada nas neprestano 
tišti pomisao na tu teškoću, Ako li tešku stvar od- 
mah izvršimo, lagano ćemo i s ugodnošću prelaziti 
preko ostalih, laganijih poslova. ' 

Ljubljanski pok, biskup Jeglič bio je uzor disci- 
pline volje. U najvišoj starosti držao se rigorozno 
stalnoga dnevnog reda, Kad bi stigle novine, stavio 
bi ih na stranu, dok nije nadošlo za njih vrijeme. 
Nekomu se mogu činiti ovakva odricanja igrom za 
djecu, ali će ga gorko iskustvo podučiti da se druk- 
čije ne može naprijed u ovome položaju čovjeka po- 
slije istočnog grijeha, 

Kod spomenutih vježbanja volje potrebno je oba- | 
vljati ispitivanje savjesti, bilo t. zv. općenito ispiti- 
vanje ili pak posebno, t. j, ono, koje se odnosi na 
vježbanje baš u jednoj stalnoj stvari. Ova disciplina 
volje ne smije se vršiti na čisto profani način, kao 
obična gimnastika, nego valja i moliti za djelujuće 
milosti, od kojih pridolazi nebesko očvršćivanje vo- 
lje. U duhovnom životu ne dolazi u obzir samo naš 
rad, nego i Gospodin Bog imade tu svoje djelovanje. 
Dakako da mi moramo izići ususret svojom voljom 
i željom i sudjelovati s njegovim milostima, Ono što 
Spasitelj reče, da bez njega ne možemo ništa učiniti, 
ta ne znači da on sve sam radi, a da mi ništa ne 
moramo doprinijeti, S njime, ali i mi, 

Tako smo razradili dva temeljna uvjeta za ispra- 
van duhovni život, a to su; upoznati sebe i ojačati 
volju. Istina, na vrhuncima duhovnoga života (u mi- 
stici) ne dolazi u obzir toliko djelovanje čovjekovo, 
nego prvotno Gospodin Bog djeluje u duši. Ali do 


tih se visina redovito ne dolazi bez prvotnog žila- 


vog asketskog nastojanja, kako smo ga u ovome 

članku opisali; Može se netko gubiti u sanjarenju i 
sietilno-duhovne slasti smatrati znakom znatnog 
duhovnog napredka, ako ne postavi čvrste temelje 
svladavanja i odricanja, ne može postići solidnih 
uspjeha, Materijalna se zgrada od temelja podiže, a 
tako i duhovna. 
Dr, Dragutin Nežić 


Predmet razmatranja 


Poslije nego smo izložili općenite upute, kako je 
važno za uspjeh razmatranja odabrati predmet, koji 
odgovara našem duhovnom stanju i aktualnim potre- 
bama i raspoloženju naše duše, sada nam ostaje da 
* nešto konkretnije o tomu kažemo. Najprije da vidi- 
mo, o čemu obično imaju razmatrati 


Početnici. 


Početnicima se smatraju oni, koji su se tek grijeha 
oslobodili pokajanjem i sakramentom sv, pokore i 
odlučili se na krepostan život. Oni su zato, naravno, 
još veoma slabi ili radi zlih strasti ili radi grešnih 
navada. Njima je dakle glavni i neposredni cilj oči- 
stiti se od grijeha i grešnih ostataka kajanjem, za- 
dovoljštinom i popravljanjem. Borba je, dakle, pro- 
tiv grijeha njihovo glavno nastojanje. Strah Božji je 
Slavni pokretač njihova djelovanja; ali ipak strah 
ne smije biti jedini motiv, nego moraju i oni nasto- 
jati da se oganj ljubavi Božje u njima i u njihovim 
nastojanjima što prije i što više razvija, 

Iz ovoga slijedi, da će redoviti predmet razma- 
tranja kod početnika biti glavne i velike istine, koje 
se odnose na naše spasenje: na pr. smrt, Božji sud, 

pakao, zloba grijeha, Isusova Muka. Ali, ako bi po- 
četnik bio skrupulozan, tada predmeti, koji ispunjaju 
strahom nijesu zgodni da o njima razmatra, Časni 
Ljudevit de Granada veli: »Nema boljih ni uspješni- 
jih predmeta razmatranja nego li su oni, koje nala- 
zimo u glavnim člancima i otajstvima naše vjere, kao 


što su muka i smrt našega Spasitelja, sud, pakao, 


raj, Božja dobročinstva, sjećanje naših grijeha (ali 
ne silaziti u pojedinosti), našeg života, naše smrti, 
Svaki od ovih predmeta, dobro razmatran i izmje- 
ren, posjeduje veliku moć da napuni naše srce pre- 
zirom svijeta« (Libro de Oracion y Meditacion I, 
ci 1,89). 

U ovu svrhu će im veoma dobro doći knjižica sv. 
Alfonsa Liguori: Le massime eterne (Vječne istine); 
sv. Frana Saleškoga: Filotea (Uvod u pobožni život*), 
osobito prvi dio. U istu svrhu nalazi se veoma zgod- 
nih predmeta za razmatranje u knjizi Exercitia spi- 
ritualia (Duhovne vježbe) od sv, Ignacija Lojolskog. 
Ova je, naime, knjiga nadasve pisana za kršćane 
iskrene volje, ali još nesavršene i nestalne. Njezina 
je svrha, da dubokim promatranjem ovih velikih isti- 
na dovede ovakove, još nestalne, duše do potpunog 
obraćenja time da ih stalno otcijepi od svijeta i ne- 
razdruživo priljubi uz Boga i njegovu službu. Mogu 
također biti zgodan predmet razmatranja dužnosti 
našega staleža. U ostalom kojigod predmet razma- 
tranja odabrali i kolikogod strašan bio (grijeh, sud, 
rakao), nigda ne propustimo, da sve to ipak zači- 
nimo mišlju na Božju dobrotu i na Njegovu ljubav 
prema nama, 

Sv. Tereza preporučuje početnicima nadasve Isu- 


sovu Muku. U svom »Životu« (Zgb, 1933, gl. 13; 

br. 12) veli: »Uzmimo, da se razmatra jedno otajstvo 
iz Muke, recimo kako je Gospodin bio privezan za 
stup. Razum istražuje uzroke, koji mu daju te upo- 
znaje velike boli i muku, što je Njegovo Veličanstvo 
trpjelo u onoj osamljenosti, Istražuje i mnoge druge 
stvari, što ih razum može naći ovdje u ovoj tajni. 
To je način molitve, kojim moraju svi započeti, na- 
staviti i završiti, To im je vrlo izvrsni i sigurni put, 
dok ih Gospodin ne podigne k drugim nadnaravnim 
stvarima.« 

U istoj glavi u br. 22. nastavlja: »Vratimo se 
k onom, što rekoh o razmatraju Krista privezanoga 
za stup. Dobro je malko promisliti muke, što ih je 
ondje pretrpio, i za koga je trpio; ko je onaj, koji 
ih je trpio, i s kakvom ih je ljubavlju podnio. Ali 
se ne smijemo mučiti vazda takvim kopkanjem (su- 
him razumskim istraživanjem uzroka i naravi Isuso- 
vih bolova), nego treba i ušutkati razum i boraviti 
tako ondje (u gledanju Muke) s Gospodinom. Ako 
je moguće, zaboravimo razum, da gleda u Njega, koji 
gleda u nas. Pridružimo Mu se, govorimo s Njim, 
molimo Mu se, ponizimo se pred Njim, naslađujmo 
se Njim, i sjećajmo se, da nijesmo vrijedni da bu- 
demo s Njime. Ko uzmogne tako raditi (tako stajati 
s Gospodinom), pa bilo to već i na početku molitve, 
naći će veliku korist. Da, ovaj način molitve (raz- 
matranja) donosi mnogo koristi.« 

Kardinal Kajetan u svom Tumaču Teološke Sume 
sv. Tome (2. 2. qu. 82 a. 3.) navodi uopće dva nu- 
tarnja uzroka pobožnosti u razmatranju: razmatra- 
nje o Bogu i njegovim dobročinstvima i razmatranje 
o svojim manama i slabostima, Ovo zadnje više od- 
fovara početnicima (iako tu Kajetan ne luči jedno 
od drugoga). Među ovim on navodi: grijesi i kazne 
bilo prošlosti bilo budućnosti; naklonost na grijeh; 

rasipanje svoga duhovnoga bogatstva time što smo 
naučili naše misli i želje i težnje svih naših moći da 
idu na zlo; naš dugi boravak u nepoznatom kraju, 
daleko od ljubavi i prijateljstva našega dobroga ne- 
beskoga Oca (aluzija na rasipnoga sinal), pokvare- 


nost našeg osjećaja, koji je osjetljiviji za ugodnosti 


i neugodnosti vremenite nego li za duhovne i vječne; 
siromaštvo u krepostima; rane neznanja u razumu 
zlobe u volji; slabosti za dobro i požude k osjetnim 
užicima; zatim to što smo kao sputani u djelima i 
osjećajima te se nalazimo u duhovnoj nekoj tami a 
ipak se nad svom ovom bijedom ne zgražamoj; ne 
prepoznavanje i neslušanje unutarnjeg glasa Dobroga 
Pastira; a što je od svega toga najgore, da smo Boga 
izabrali za neprijatelja toliko puta koliko smo puta 
smrtno sagriješili i time smo Mu toliku nepravdu 
nanijeli, da smo Njega odbacili kao svoga Boga, a 
kao naš bog postao nam je želudac (Filip 3, 19) ili 
novac ili vremeniti kakav užitak«, Iz ovakovih svag- 
danjih razmatranja — nadodaje kardinal — napu- 
stivši ono pusto mehaničko izgovaranje usmenih mo- 
litava, rađa se u duši pobožnost i ostale kreposti. 


Oni, koji su već nešto napredovali, 


Ovi, doista, ne smiju jednostavno napustiti borbu 
protiv grijeha i zlih sklonosti; no ipak sada je nji- 


hovo glavno nastojanje oko pozitivnog sticanja kre- 


posti vježbajući se u kršćanskim krepostima. Ovo 
vježbanje obavljat će se nadasve u onim krepostima, 
koje pojedine osobe više trebaju bilo radi svojih in- 
dividualnih sklonosti ili temperamenta, bilo radi po- 


ložaja, u kojem se nalaze, ili radi zvanja, u kojem 


već živu ili prema kojemu osjećaju naklonost i za 
koje se pripravljaju. Uz ovo vježbanje u posebnim 


.krepostima, koje odgovara pojedincima prema njiho- 

vim individualnim potrebama, svima onima, koji se 
nalaze na ovom stupnju ili putu duhovnog života, bit 
će ipak nešto zajedničko: svi će nastojati, da se u 
njima razvijaju kreposti vjere i ufanja, 

Toga radi oni će, općenito govoreći, ostaviti kao 
obični ili trajni predmet razmatranja one velike 
istine našega spasenja (grijeh, smrt, sud, pakao), 
osim, ako bi ove istine promatrali u nekom novom 
svijetlu, tako da bi ih to poticalo još više na sticanje 
kreposti. Obični predmet njihova razmatranja bit će: 
«raj, dobra milosti, vrijednost napora i žrtve, krepo- 
sti, mane i nesavršenstva, koja smetaju duhovni na- 
predak i djelomično kvare njihova kreposna djela. 

Razmatranje o dužnostima svoga staleža može i 
u ovom stanju duhovnoga života dobro doći, ali to 
će razmatranje biti u nekom novom i višem svijetlu 
milosti: naime, kako da te dužnosti još točnije vrši- 
mo a nadasve nekim dubljim duhom vjere i nad- 
naravnim motivima, Prije smo, na primjer, više pom- 
nje ulagali u nekom izvanjskom točnom vršenju sta- 
leških dužnosti, kao u radu, marljivom nauku, ču- 
vanju od brbljanja, izbjegavanju srditosti, povezano- 
sti s radom Božanskoga Radnika ili Majke Božje; 
izvanjsku šutnju u nekoj povezanosti s Božanskim 
Isusovim Srcem s mišlju, da ćemo time biti Njemu 
bliži, u Njemu lakše i trajnije stanovati, Njega time 
razveseliti; ili štogod radili, nastojat ćemo to raditi 
kao u nekom obliku zahvale za jutrošnju sv, Pričest 
ili kao pripravu za blagovanje sv. Žrtve sutrašnjeg 
dana, i tako ćemo u bezbrojnim nadnaravnim nijan- 
sama moći promatrati svoje dužnosti ili poslove. 

Otajstva iz života, muke i smrti Spasitelja i sada 
veoma zgodno dolaze za razmatranje, ali sada nam 
se pokazuju kao u nekom drugom svijetlu; sada ih 
nešto dublje i intimnije spoznajemo te nam više ne 

služe toliko da se teškog grijeha čuvamo koliko nam 
služe kao primjer i poticalo kreposti te savršenijeg 
izgaranja i predavanja Bogu. Poslije nekog stanovi+ 
tog vremena (dužeg ili kraćeg već prema intenzivno- 
sti i ozbiljnosti u nastojanju oko kreposti) duša će 
početi dobivati od Boga dar (od Njega samoga) ulje- 
vene kontemplacije (dubokog razmatranja), a ova- 
kova će kontemplacija svojim obilnijim svijetlom i 
jačim žarom silno pomoći nastojanju oko kreposti, 
U takovoj će unutarnjoj molitvi prevladavati neko 
intimnije gledanje i uživanje istina i otajstava, koja 
po svojoj naravi lakše i jače užižu i jačaju božansku 
ljubav. 

Kasnije se nadamo. govoriti o pojedinim vrstama 
ili načinima unutarnje molitve, no ovdje ipak radi 
važnosti stvari navodimo riječi uvaženog duhovnog 
pisca Augusta Saudreau. »Velika je zabluda mnogih 
pobožnih duša to što hoće, da kao prvi početnici sli- 
jede korak po korak svoju knjigu razmatranja i da 
se u njoj strogo drže misli i čuvstava, koja su tu na- 
značena, a koja katkada nikako ne odgovaraju ni 
njihovom raspoloženju ni duševnim potrebama«. Za- 
tim ovaj pisac navodi riječi pobožnog P. Surin-a 
($ 1665.): »Kao što živine privezane za kolac ne 
mogu ići nego dokle se njihov konopac proteže a 
zatim ne čine drugo nego se samo dosadno vrte, tako 
se i ove duše vežu za neki određeni broj točaka i 
to takovom privezanošću, da pobuđuju na samilost... 
Ne bi bio familijaran s nekom osobom onaj, koji bi 
već unaprijed pripravio točke svoga govora, te ne bi 
htio iz tih točaka izići već bi se samo zadržavao u 
svom već prije pripravljenom govoru. Familijarnost 
a i društvenost zahtjeva, da poslije nego smo izložili 
svoje poslove raspravljamo ili se razgovaramo o tomu 
u slobodnom i ljubaznom razgovoru prema otvoreno- 

sli i dobroti, koju nam iskazuje ta osoba, s kojom 
imamo da obavimo neki posao«. (Catechisme spirit, 
t 1, part. 2., ch 2 — Sauderau: Les degrćs de la vie 
spirituelle, t. 1, pag. 249, ed. 1920). 


Savršeni. 


To su one duše, koje su na »putu sjedinjenja« već 
našle Boga. One Ga posjeduju nekom stalnošću i 
mirom, a dosta često uživaju Ga dubokom duhovnom 
nasladom. Zacijelo za čitavog života ostaje duši da 
se bori i napreduje. Ali u ovom stanju nema više 
borba ni s grijehom ni s manama, koja bi izvirala iz 
lične slabosti ili sklonosti na grijeh, već može biti 
i jačih borba radi žešćih napasti, koje pakao protiv 
ovih duša podiže ili radi većih križeva i kušnje, koje 
im Providnost na različite načine šalje. Ali uza sve 
to redovito stanje i raspoloženje ovih duša jest: sje- 
dinjenje s Bogom prožeto velikom i žarkom ljubav- 
lju. Strah je sada pretežno (a dosta često skoro 
isključivo) sinovski; a ufanje je sada još čvršće i 
edanije, ali ona njegova strana vlastite koristi više 
nije tako izrazita te je pretežno besvijesna i čistom 
ljubavlju protkana. Sada prevladava nesebična, či- 
sta, žarka i solidna ljubav Božja i sinovski osjećaj 
prema Bogu kao svome preblagom Ocu. Odatle duša 
crpi najviše jakosti, potrebite za sve napore i za sva 
djela kreposti i svelosti. Ljubav Božja ima za ove 
duše najviše čara i privlačivosti. 

Unutarnja molitva ovih duša jest od Boga ulje- 
vena i mistična kontemplacija. Ova kontemplacija 
sastoji obično od nekog jednostavnog te nekako ne- 
određenog gledanja koje Božanske istine ili otajstva. 
U unutarnjoj molitvi obično se ne pokazuje duši pre- 
cizno i sasvim određeno koje Otajstvo, već u nekoj 

općenitosti; duša duboko gleda, mnogo intimnije pro- 
dire u Otajstvo nego li do sada, ali to nije tako od- 
teđeno i predodžbama precizirano kao prije te duša 
nije u stanju da točno i pozitivno opiše, što se u 
njoj događa. U toj kontemplaciji nadnaravnih istina 
i božanskih otajstava obiluju i prevladavaju jedno- 
stavni i skoro jednolični čini sjedinjenja ljubavi 
s Bogom. Duša na Boga »misli«, ali s malo ili nimalo 
razglabanja; više na Nj »gleda« nego li rezonira. 
Ona nadasve ljubi, hvali svo ga Boga, divi se Nje- 
govoj veličini, klanja se u dubokoj poniznosti Nje- 
govoj neizmjernosti, zahvaljuje se Njegovoj dobroti, 
predaje se i prepušta Njegovoj ljubavi i providnosti. 

Na taj način ljubav pretvara nutarnju molitvu i 
kontemplaciju u trajni izljev srca pred Bogom. Ova- 
kova ljubav daje razumu više svijetla nego li naj- 
učenija razmatranja; savjesti daje još više delikat- 
nosti; volji još više spremnosti i svim djelatnim mo- 
ćima najviše nadnaravne energije i jakosti. Ljubav 
Božja postala je glavni izvor svijetla — čuvstava — 
djelatnosti, Kad je duša do ovog stanja došla, tada 
neće više naći skoro ništa u svim »knjigama razma- 
tranja«, Duhovne hrane i privlačivosti može jedino 
naći u solidnijim štivima duhovnih pisaca, koji se 
odlikovahu i solidnošću nauke i svetošću života kao 
na pr. u djelima sv, Ivana od Križa, sv, Tereze, sv. 
Alberta Velikog, sv. Frane Saleškog, »Nasljeduj Kri- 
sta« i tima sličnim djelima. Jaku duhovnu hranu na- 
lazi nadasve u Crkvenoj liturgiji bilo u sv. obredima. 
bilo u svetim tekstovima, a osobito pak u. Poslani- 
cama sv. Pavla i u sv. Evanđelju. To je u ostalom 
sasvim prirodno: duša, koja je blizu Bogu, može da 
se najbolje hrani. riječju, koja je izašla iz ustiju 
istoga. Boga. 
au. Dr. O. Dominik Budrović O. P. 

Činiti i učiti 


Sv, Luka na zekat »Djela Apostolskih« ističe 
da je predmet evanđelja, koje je napisao, bio sve 
»što je Isus činio i učio do dana, kad se uzdigao«, 
Kršćanski pisci često naglasuju da je naumice dano 
prvenstvo riječi »činiti«, a ne »učiti«. I ovo. mjesto 
u potpunoj je suglasnosti s općenitom naukom Kri- 
stovom o prvenstvu djela nad riječima ili vanjšti- 
nom (Mat. 7. 21; Jak, 1. 22), Isto tako je u suglas- 
nosti s postupanjem Kristovim prema farizejima, 
koji su glavnu brigu polagali u vanjsko opsluživanje. 
Teško je zamisliti stroži nastup proti nesuglasnosti 
vanjštine i unutarnjosti nego li je onaj nastup koji 
je ostao zapisan zauvijek, kao vječni protest protiv 
onih »koji se spolja ljudima vide lijepi, a unutra su 
puni mrtvačkih kostiju i svake nečistoće«, »Tako i 
vi«, nastavlja Krist, »spolja se pokazujete ljudima 
pravedni, a iznutra ste puni pe. i Beraaljaa 

(Mat, 23, 28). 
= Teorija kao takva ništa ne znači. Krist traži 
praksu. I radikalizam u praksi, Nijedno stvoreno do- 
bro, pa ni gubitak udova tijela, ne smije odvratiti 
od opsluživanja zakona Božjega. »Ako te tvoje de- 
šno oko sablažnjava, iskopaj ga i baci od sebe, jer 


ti je bolje, da pogine jedan od udova tvojih, nego , 


li sve tijelo tvoje da se baci u pakao« (Mat. 5. 29). 
Da ne bi tko promislio da je Krist došao na zemlju 
s djelomičnim, nejasnim programom. Njegov je radi- 
kalizam revnosti skrajan, »Dođoh da oganj bacim na 
zemlju, pa što hoću nego da se zapali« (Luk, 12. 49). 
Ovaj će radikalizam prekidat: najčvršće zemaljske 
veze, jer između sljedbenika Božjih i nevjernih ljudi 
nema mira ni kompromisa. U tom smislu Krist veli 
da je došao da dađe ne mir nego razdor (Ist, mj. 

12, 51). Istina se ne može pomiriti s laži, niti sve“ 
tost sa zloćom, : 


Kršćanstvo kao životni sistem ne može dati prven- 
stvo teoriji nego praksi, To je osnovno pravilo za 
prosuđivanje uloge kršćanstva u životu, Mudro veli 
pisac djela »Naslj. Krista« kad piše da se mnogi 
»više trude da znadu nego da dobro žive.,, O, kad 
bi ti učenjaci bili toliko marljivi u iskorjenjivanju 
pogrešaka i u usađivanju kreposti, koliko su u na- 
učnim pitanjima, ne bi bilo toliko zla i sablazni po 
svijetu ni toliko nereda po samostanima! Zaista nas 
ne će pitati na sudnjem danu što smo čitali, nego 
što smo učinili; niti jesmo li pametno govorili, nego 
jesmo li bogoljubno živjeli« (1, 3), To vrijedi za sve 
kršćane, na svim područjima života. Kršćanstvo je 
pozvano da prožme i ekonomski i politički i socijalni 
život, Načela pravde i ljubavi kao granitni stupovi 
života među ljudima ostaju uvijek i za svakoga glavno 
polje na kojemu se mora pokazati dosljednost kršća- 


ona. Istina je da je svaki pojedinac za sebe odgovo- 
-.ran, ali kako opstoji kolektivna zasluga opstoji ta- 


kođer neka vrst kolektivne krivnje, Zato nedosljed- 
nost nekih kršćana ima odjeka i na dikennash za- 
jednicu, 


A ne može se > zanijekati da su. kršćani') u raznim 
fazama historije na razne načine dokazali nedosljed- 


1) Objektivni promatrač dobro razlikuje »kršćane« od »kršs 
ćanstva«. Kao što, recimo, komunisti dozvoljavaju mogućnost da 
pojedini. komunisti ne budu u praksi. dosijedni komunističkoj 
ideologiji, tako. ad minus i kršćani-katolici mogu računati da se 
shvaća razlika između uvijek istinitih, vječno suvremenih nar 
čela kršćansko-katoličke vjere i nedosljednosti u životu poje- 
dinih kršćana-katolika. Život pojedirica ne obara sisteme. Poje- 
Binac je uvijek: predmet iznimike,- tri 

nost u' konktetnom životu; Ono što je sporedno, 
vanjštinu, stavljali su i stavljaju na prvo mjesto, a 
ono što je glavno, sadržinu, zapostavljaju, U mno- 


. gim pitanjima kršćanstvo ostaje prazna riječ, prosti 


»epiteton. ornans«. Ne zaboravimo da su se huma- 
nizam, liberalizam, protestantizam rodili na kršćan- 
skom terenu. I kad je napokon došao racionalizam 
đa načelno prekine sve veze podložnosti čovjeka 
prema nadnaravi onda je čovjek, pa bio on i kršća- 
nin, počeo donekle opravdavati svoje odmetnuće od 
svih zakona koji bi na bilo koji način skučivali pot- 
punu slobodu. Tako u praktičnom životu mjesto 
kršćanskih načela pravde i ljubavi zavladao je ego- 
izam privatnika, klase ili naroda; s evanđeoskim 
načelima mira pokriva se vlastita udobnost. Koji put 


isti kršćani se pozivaju na svoju kršćansku prošlost, . 


da pokriju svoje parasitske, izrabljivačke tendencije; 
reduciraju vjeru i duh evanđelja na razne formalno- 
sti i etikete; veću pažnju posvećuju obredima, vanj- 
skoj molitvi, vanjskom primanju sakramenata nego 
li cilju obreda, duhu molitve, životu sakramenata; 
lične nazore i lične interese stavljaju nad direktive 
nepogrešive Crkve i njenih sveopćih interesa, Ri- 
ječju: ono što je unutarnje i općenito podložno je 
vanjštini i ograničenosti, U životu kršćana i kato- 
lika preokret je vrednota jasan. 

Ove se činjenice ne mogu opravdati, I to baš se 
ne mogu opravdati s kršćanskog gledišta. Ali ne 
mogu se opravdati niti ona hvalisanja komunističkih 
ideologa koji samodopadno ističu, kako su oni prvi 
u pravom svijetlu: postavili pitanje odnosa između 
teorije i prakse, između pojma »učiti« i »činiti«, O 
Marksu se navodi da je rekao; »U praksi čovjek 
mora dokazati istinitost, t. j. stvarnost, moć i tačnost 
svoje misli, Pitanje o stvarnosti ili nestvarnosti misli 

ili teorije koliko je ova izolirana od prakse jest pi- 
tanje čiste skolastike, — Filozofi su do sada samo 
različito tumačili svijet; a ono što je važno jest je- 
dino to, da se svijet preobrazi«, Dakako, komunisti 
sve ovo shvaćaju doslovce, Bez autokritike, Pa istu 
ovu, toliko naglašenu nerazdjeljivost između teorije 
i prakse shvaćaju bez potrebnih mjerila ljudskog 
prosuđivanja, Kad komunisti zaniječu sve ljudske, 
naravne i Božje zakone koji ravnaju ljudskom dje- 
latnošću onda se lakše stvara veza, ali nasilna veza; 
između teorije i prakse, Ali kršćani ne mogu u ime 
razuma i svijesti načelno odobriti da cilj posvećuje 
ili opravdava sredstva. Niti, dosljedno, mogu pred- 
ložiti lijek za ozdravljenje ljudskog društva ako se 
taj lijek protivi osnovnim načelima ljudske naravi i 
ljudske plemenitosti, 

Kršćani uviđaju da opstoje mnogi razlozi koji će 
za ljude uvijek važiti kao porijeklo rascijepa između 
teorije i prakse, načela i života, U dubini ljudske 
duše, ondje gdje se rađaju sva ljudska djela,.nala- 
zimo mnogostrukost, sastavljenost koje mogu pro- 
uzrokovati nedosljednosti i prestupke, Daleko je 
naša duša i čitavo naše biće od one Božje jedno- 
stavnosti u kojoj bitnost uključuje djelovanje, U na- 
šoj pameti razlikujemo funkciju primjećivanja i funk- 
ciju shvaćanja; funkciju čiste spekulacije i funkciju 
praktičnog usmjerenja naših ideja. A taj proces iz 
spekulacije na praksu psihološki je nerijetko ispre- 
pleten i uvjetovan mnogim faktorima koji čine da 
čovjek ostane u samoj sferi spekulacije, a da u 
praksi pokaže nedosljednost, prema onoj dubokoj 
opasci sv. Pavla: »Htjeti imam u sebi, ali izvršiti 


dobro ne nalazim« (Rim, 7. 18). Dok bude ljudi biti 


će i ovog temelja ljudske slabosti, 
Kršćani ovo ne ističu samo za to da se opravdaju. 

Niti ovo smatraju opravdanjem letargijskog stava, 
Za kršćanstvo je praksa zahtjev teorije. Nesuglasje 
između kršćanskih načela i života jest atentat na 
. život u svojoj. punini. Sv. Toma u svom zdravom 
realizmu ispravno tvrdi da se ljudski život ne smije 
* zatvoriti u sferu spekulacije, jer da se pravi ljudski 
život sastoji u djelovanju, dočim je spekulativni život 
nadljudski« (2. 2. 51, art, 1), Sve su duševne moći 
čovjeku dane zato da djelovanjem širi božanski ži- 
vot razuma i vjere, Dokaz se punine života i nje- 
Sove veličine sastoji u tome da čovjek na svim po- 
liima djelovanja ispuni život razumnim djelovanjem 
po načelima vjere, da energično i odlučno radi na 
ostvarenju istine i pravičnosti, Zato je i Krist da- 
vao toliku važnost svojim najmanjim zapovijedima 
te je rekao: »Tko ukine jednu od ovih najmanjih 
zapovijedi i nauči tako ljude, najmanji će se zvati 
u kraljevstvu nebeskom; a tko izvrši i nauči, 
taj će se zvati veliki u kraljevstvu haheskom« (Mat, 
5, 19). 

Nema tako spekulativne, životne ideje koja nema 
barem neki odnos na praksu. Svaka je životna ideja 
u sebi plodna. Nosi klicu punine života, t. j, za- 
hijev i početak primjene na praksu. Pri koncu sva- 
kog spekulativnog procesa, prije ili poslije, prema 
tome u kako je bliskom odnošaju ideja s praksom, 
pojavi se praktična uloga razuma, miješaju se razne 
pokretne sile djelovanja i pokrenu na djelo. I zato 
treba da spoznaji dužnosti uvijek budu pratiocem 
razne kreposti, osobito razboritost, da potiču i upra- 
vljaju u djelovanju. Jer što koristi samo znati krš- 
ćanske dužnosti ako nema energije da se nastoje 
ostvariti? 

Cilj je svih kršćanskih, moralnih načela: život, 
Međutim, dok moralna i socijalna istina, izražena u 

načelima blista u svojoj iskonskoj čistoći, netom se 
nastoji primijeniti na praksu treba obračunati sa 
svim onim faktorima koji se protive da se sfera ra- 
zumnosti i vjere pokaže pobjednicom sfere grubog 
života instinkta i strasti, Najispravnija načela prav- 
de, ljubavi, mira, požrtvovnosti, posluha itd, doživu 
neuspjeh, padnu žrtvom jačih sila, strasti, niskih na- 
$ona, ličnih, klasnih egoističnih fendasoja, zlih pri- 
mjera ambijenta, Nažalost, ove mračne sile uvijek 
su u pripremi, Bolno se sjeća ovog zakona veliki 
Pavao apostol kad kaže; »Nalazim dakle zakon, dok 


“hoću ja dobro da činim, da je zlo u meni, jer se 


radujem zakonu. Božjemu po unutrašnjem čovjeku, 
Ali vidim drugi zakon u udovima svojim, koji se 
opire zakonu uma mojega i zarobljava me pod zakon 
grijeha, koji je u udovima mojima, Ja nesretni 
čovjek!« (Rimlj. 7, 21—24). 

Ova borba između onoga što razum odobrava i 


onoga na što strasti naginju jest nužna, Čovjek je: 


naime sastavljen od dva elementa sa protivnim ten- 
dencijama. Niža sfera nije naprosto pasivna. Ona je 
u akciji, često u stavu napadača, Razumna sfera 
treba da vlada. Shvatljivo je, da pri tom posiu, kao 
u svakoj borbi, ima pobjede i poraza s jedne i s druge 
strane, Pobjeda niže sfere jest odstup od ispravnih 
načela, nesuglasnost između onoga što bi moralo 
biti i onoga što de facto jest. Ova je konstatacija 
tako stvarna, da se i komunisti mogu lako uvjeriti 
o njenoj istinitosti. Uvjerit će se i ubuduće. Možemo 
stoga reći da je tvrdnja komunističkih ideologa, po 
kojoj će nekada doći besklasno, mirno ljudsko dru- 
štvo u kojemu će svi biti zadovoljni i požudno težiti 
za radom oko općeg dobra, najveća, smiješna, na- 
ivna, a što je gore pogibeljna utopija, protivurječje, 

Mogućnost odstupa od načela još više otskače ako 

se sjetimo da je stanje ljudske naravi u pogledu 
ostvarenja životne zadaće kao stanje nemoćnog bo- 
lesnika. Po kršćanskoj nauci o istočnom grijehu čo- 
vjek ne može ostvariti niti puninu naravnog života 
oslanjajući se samo na svoje naravne sile, Po jednom 
čovjeku, odgovornoj glavi ljudstva, uđe u sav ljud- 
ski rod duševna bolest, slabost, smrt (Rimlj. 5. 12). 
Bolesnik treba najprije da se izliječi, a onda da na- 
preduje prema punini života. Kršćanima ipak ostaje 
utočište, Moćne su zasluge Kristove. Sv, Pavao je 
konstatirao svoju nemoć u borbi protiv zla veleći: 
»Tko će me izbaviti od ovoga smrtnoga tijela«, Ali 
odmah leti mišlju do Onoga koji može osloboditi od 
ropstva tjelesnih zakona, Zato zaključuje činom za- 
hvale Bogu, jer je svijestan da se od tog zakona 
može osloboditi« po Isusu Kristu Gospodinu naše- 
mu« (Rim. 7, 25). 

Napokon, ideali što je Krist stavio pred oči krš- 
ćana ne sastoje se samo u ispunjanju zakona, On 
je otvorio novi horizont, horizont evanđeoskih sa- 
vjeta. Unutarnjom pak snagom milosti jačao je ple- 
jade sljedbenika koji su ostavili uzvišen primjer 
kršćanskog radikalizma i herojstva. Njegova milost 
re pripravlja samo za vrijeme nego i za vječnost. 
Stvara građane neba, braću svetaca, ukućane Božje 
(Ef. 2, 19). U ovom nadnaravnom pak redu za nebo 
fa osobiti način vrijedi kategorična opomena Kri- 
stova »bez mene ne možete ništa učiniti« (Iv. 15, 5). 
Uzaludno se dakle nadati temeljitoj promjeni, radi- 
kalizmu bez Krista, Barem da bi vjekovna povijest 
neuspjeha svih pokušaja poboljšanja života bez Kri- 
sta osvijestila ljude da uvide istinitost dokazane 
Kristove izjave. Ako bez Krista ništa ne mogu, 
s Kristom mogu i moraju sve, Kristova načela mora 
da se primjene na područja lične, socijalne i poli- 

tičke ljudske djelatnosti, Ne krnjimo misiju Kristova 
dolaska. Sve treba da preobrazi, jer je za sve došao. 


Kao što je u sebi savršen, tako traži savršeno ostva- 


renje svoga programa, 
Kršćanska dakle punina života or radika- 


lizam .Kršćane ne može ništa opravdati ako se s bilo 


kojeg razloga predadu lijenosti, polovičnosti, para- 
šitstvu ili izdajstvu svojih životnih načela. Za pro- 


* vedbu potpunog radikalizma sjetimo se riječi sv, Oca 


Pape Pija XI. s kojima zaključuje poglavlje o sred- 
stvima socijalne obnove u svojoj enciklici o bezbož- 
nom komunizmu, kad veli; »Kao posljednje i vrlo 
moćno sredstvo preporučujemo vam, časna braćo, da 
promičete i da na što uspješniji način u vašim bisku- 
pijama podvostručite duh molitve povezane sa krš- 
ćanskom pokorom. Kad su apostoli pitali Spasitelja, 
zašto iz nekog opsjednutog nijesu mogli istjerati 


“ zloga duha, Gospodin im je odgovorio: »Ovaj rod 


demona se izgoni samo molitvom i postom«, 

Također i zlo, koje muči čovječanstvo neće moći 
biti pobjeđeno nego općom svetom vojnom molitve 
i pokajanja. Na posebni način preporučujemo kon- 
templativnim redovima, muškim i ženskim, da udvo- 
struče svoje žrtve i molitve, da bi od neba izmolili, 
moćnu potporu Crkvi u današnjim borbama, a po 
moćnom zagovoru Bezgrješne Djevice, one koja je 
jednom zgazila glavu staroj zmiji i koja od tada uvi- 
jek ostaje sigurna obrana i nepobjediva »Pomoćnica 
kršćana«, 


O. dr. Jordan Kuničić O, P. 

Dva oprečna mira 


Malo je kada u povijesti svijeta bilo toliko mirov- 
nih ugovora i tako svečano sklopljenih i tako besa- 
vjesno pogaženih, Ideja svjetskog mira pokolebana 
je u srcima, i mir koji će nadoći opet će biti tek pri- 
silan i relativan. Istina je doduše da je mir učinak 
pravednosti, ali se zaboravlja da je on prije svega 
učinak ljubavi (Sv. Toma II. IL. Q. 29. a. 3. ad 3). 
Tek kada ljudi budu imali ljubavi prema bližnjemu, 
bit će rješene i one nepravde, koje silom prilika mo- 
raju biti nekome nanesene. Socijalnu nejednakost ne 
će nitko nikada potpuno sravniti, tek kršćanska lju- 
bav može jaz premostiti. Slično je i u međunarodnoj 
nejednakosti. Ljudi se bore da sruše tu nejednakost 
da je na zadnju učine još gorom i nesnošljivijom. 
U ovom sveopćem kaosu i mržnji zvuče neobično, ali 
sasvim uvjerljivo Kristove riječi o pravom miru, koji 
svijet ne može dati. »Mir vam ostavljam, mir svoj 
dajem vam. Ne dajem vam ja (mir) kao što svijet 
daje« (Iv. 14, 27). Dva su to oprečna mira: mir svi- 
jeta i mir Kristov, koji se sukobljuju u srcu svakog 
pojedinca i u duši naroda; individualno i socijalno. 

, ... u Srcu. 

U onoj klasičnoj definiciji mira: »tranquilitas or- 
dinis — »spokojstvo reda« (De civ. Dei, 1, 19. c, 13) 
označeni su uvjeti za mir srca. To spokojstvo reda 
sastoji se u tome da su svi pokreti strasti u čovjeku 
upokojeni. Svi napori duhovnog života idu za tim da 
uspostave ravnotežu u našem srcu, koje koleba iz- 
među Boga i svijeta. Čitava askeza htjela bi da ustali 
i učvrsti red, koji je vladao u čovjeku prije istočnog 
Erijeha: red milosti posvetne i praiskonske pravde; 

red između moći čovjekovih gdje bi se niže moći po- 
koravale razumu, a razum vjeri i Bogu. Sav taj red 
srušio je grijeh istočni, a u kršćaninu ruši ga aktu: 
elni, i jedino milost može da ga opet uspostavi. »Zato 
bez milosti ne može biti istinitog mira« (II, II, Q. 
29, a, 3, ad 1). Krist je došao na svijet da donese 
»mir ljudima dobre volje« (Luka, 2, 14), koji prije 
njega nije bio i koji mogu imati samo »ljudi dobre 
volje«, Taj mir je zapečatio krvlju svojom na križu. 
Na Bijelu Nedjelju slušali smo trokratni pozdrav 
Kristov: »Mir s vama«! Opazili smo da je Krist po- 
kazao učenicima ruke i rebra poslije prvog pozdrava 
(Iv. gl. 20). Htio ih je upozoriti da su te rane za- 
dobile mir svijetu. Bossuet tumačeći ovo evanđelje 
napominje važan uvjet mira, a taj je da su »vrata 
bila zatvorena«. Mir dakle u srcu ne može biti, ako 
su vrata srca otvorena svijetu i njegovim isprazno- 
stima. 

To bijedno ljudsko srce! Koliko puta potpisuje 
pakt mira s Bogom da ga opet za koji dan razruši! 
Vječno bježanje od Boga i vječna težnja za Bogom, 
kako je pjevao Izidor Poljak, Jer »mir ne može biti 
nego dobrih i u dobrom, Mir zločestih nije pravi mir 
nego prividni« (ib. a. 2. ad 3). Ne znači da će dobri 
imati savršeni mir srca, jer je taj nemoguć na zemlji, 
gdje mnoge protivnosti muče srce iznutra i izvana, 
ali taj mir bit će savršeniji od mira postignutog gre- 
šnim nasladama i častima. Jer one su nedovoljne, a 
»mir Božji nadilazi svako čuvstvo, on čuva misli i 
srca« (Fil, 4, 7). Taj je mir trajan. Može vihor da 
Sa za čas ustrese kao hrast u šumi, ali on ima žile 
nesavladive, Taj mir posjeduje bolesnik u najvećim 
patnjama, nosi ga vojnik u vatru boja, čuva ga siro- 
mah kao najveće blago. Taj mir nije sumračan, nije 
mir bešćutnih i neosjetljivih. On »klikta u srcima« 


347 


(»exultet in cordibus.,.«). Mir je taj orubljen ra: 
došću, jer izvire iz istog izvora iz kojeg i radost, a 
ta je ljubav Božja. »On (Krist) je mir naš« (Ef, 
2,14). 

Ta dva oprečna mira sukobljuju se najprije u srcu 
pojedinca da se poslije odraze i u ljudskom društvu. 


... među narodima, 


I opet proživljujemo novi svjetski rat. Zar ljudi ne 
žele mir? Ali »i oni koji traže ratove i razdore ne 
žele nego mir koji misle da nemaju. Jer nema mira 
ako se netko složi s nekim proti onoga što bi on ra- 
dije želio. Zato ljudi traže kako bi razrušili tu slogu 
ratujući, jer ta sloga ima neki manjak mira« (Sv. 
Toma 1 c. a. 2. ad 2). Taj manjak mira uzrok 
je svim ratovima. Svi mirovni ugovori našeg vreme- 
na imali su taj manjak mira, koji nije drugo nego 
nepravda spojena s mržnjom i osvetom. Nanesene 
nepravde čestoput nijesu nego povod da se iskali 
okorjela mržnja na nekoga, Jer rat ne ispravlja 
samo nanesene nepravde nego čini iz osvete još gore 
i nove, Ta mržnja čini da se iskorjeni neprijatelj, i 
da se pobjednik ne drži ni najmanjih obaveza čo- 
vječnosti i milosrđa. Kristovu zapovijed o među- 
sobnoj ljubavi kao preduvjetu i temelju međunarod- 
nog mira zamijenila je zapovijed o međusobnoj 
mržnji i uništenju. Jasno, da mir postignut takovim 
sredstvima ne će biti mir živih srdaca nego zakopa- 
nih lešina. »Spas naroda ne dolazi od vanjskih sred- 
stava, od mača, koji može nametnuti uvjete mira, ali 
ne stvara mir. Snage, koja će obnoviti lice zemlje 
moraju doći iznutra, od duha« (P. Pijo XII. Summi 
pontificatus), To su dva oprečna mira: mir Kristov, 
koji donosi slogu i ljubav među narodima, jer tvrdi 

da smo svi djeca jednog nebeskog Oca; i mir 'svijeta,. 
koji ne ljubi neprijatelja i drži ga inferiornijim od 
sebe. Ali dok ne zavlada mir Kristov, mir svijeta 
bit će lažan i prividan. 

Sveti Otac Papa osobito je naglasio u uskršnjem 
govoru duhovnu obnovu svijeta kao preduvjet mira. 
To je već mnogoput preporučio. Zaista dvostruki se 
razdor protivi miru: razdor čovjeka sa samim sobom 
i razdor čovjeka s bližnjim. A _mir zahtijeva dvo- 
struko sjedinjenje: prvo se sastoji u usmjerivanju 
vlastitih strasti u dobro, a drugo u sjedinjenju 
vlastitih težnja sa težnjama bližnjega. Jedno i drugo 
jedinstvo čini ljubav (charitas), dosljedno milost, 
koja ne može biti nego u čistim srcima (isp. Il. II. 
q. 29. a..2 i3). Samo Kristova milost može da smiri 
uzburkano more i da »nastane tišina velika« (Mt, 8, 
26), jer je On jedini »Bog mira« (Rim. 15, 32). 

. Borba između dva oprečna mira dugotrajna je i 
oštra. To svatko osjeća u dubini srca, I zar bi itko 
mogao odoljeti sirenama svijeta da ga ne sokole Kri- 
stove riječi: »Uzdaj se, ja sam pobijedio svijet« 
(Ivan, 16, 32). 

Rajmund Kupareo 0. P. 


Radost u pobožnosti 


»Radujte se svi i veselite!« 

Od prve adventske nedjelje zvuči ta radosna riječ, 
riječ Božja i Njegove Crkve, O, kako je ljudi danas 
ismjehuju! Da li se uopće o njoj danas i govori? 

Doista, tu radost ne možemo imati sami od sebe. 
Ali, može nam je Bog dati. Upravo time najviše sebi 
štetujemo što se u svom odnošaju s Bogom više oba- 
ziremo na sebe — da, i previše samo na sebe; a to 

nas dakako ne može veseliti. Nego, zašto se više 
obazireš na sebe nego na Boga? Zašto više na svoje 
ništavilo nego na Njegovu uzvišenost i ljepotu? Za- 
što više na svoju bijedu nego na Njegovu dobrotu 
i širokogrudnost, na svoj grijeh, nego na Mjagena 
milosrđe? 

To je pogrešna veza s Bogom, bilo u molitvi bilo 
gdje mu drago. Više te zabrinjuje tvoja neznatna 
osoba nego Njegovo veličanstvo, Jače te tvoja lju- 
bav vuče k sebi nego Njegova k Njemu. To je još 
dosta nesavršeno, 

U nebu nije tako: tamo nema vrednijeg predmeta 
koji bi promatrali nego li je On sam, On je njihovo 
Sve; Njemu se odjednom sve očitovalo, k Njemu sve 
ide i neprestano teži. Tamo svak sebe gleda u Njemu; 
ne vidi više svoje grijehe do li u njegovom milosrđu; 
niti svoja dobra djela i zasluge do li u svijetlu Nje- 


gove milosti po kojoj je sve učinjeno: »In Deo facta«, . 


I baš zato, što nikakva druga stvar ne odvodi nji- 
hov pogled drugamo i što taj pogled prije svega 
i to u punoj mjeri cilja na Boga — »Izvor svake 
utjehe«, »Raskoš svih svetih« — zato je njihova ra- 
dost savršena, vrlo velika, 


Dakle, gledaj i nastoj da u svemu vidiš Boga i to 
prije svega Boga — i Njegovu ljubav; jer 
»Bog je ljubav«, Ne zaustavljaj svog pogleda na sebe 
i svoju okolinu, gledaj gorel Naučimo da u svemu 
vidimo prije svega Njegovu brižnu skrb za nas, 


u nama i izvan nas. Sveci su govorili da je tako ve“ ' 


“lika, da se za svakoga od nas, pa i za tebe, tako 
brine kao da si ti jedini stvor na svijetu, »Veća je 
tvoja briga :za mene nego li sva skrb što je ja mogu 
imati za:sebe«, moli pobožni Toma: Kempenac; »Na+ 
sljeduj Krista« (Knj. 3. gl. 17. 2). Doista :za to što 

mi on nešto daje ili dopušta u meni se ništa ne po- 
kuđuje nego samo zahvalna ljubav, a ljubav rađa 
radost. Radost je učinak i plod ljubavi, uči sv. Toma 
Akvinski (Summa theol, 2, 2. qu 28 a. 4) i sv. Pavao 
(Gal, 5). 


Praktični naputci koji odatle izlaze: 

Kad počneš moliti ne počni od sebe, od svoje ubo- 
gosti i ništetnosti — iako si prah i pepeo. Za vri- 
jeme audijencije poslužnici i gosti koji su sakupljeni 
nemaju vremena da se previše sami sobom bave. Do- 
sta je da jednom dobro pogledaju, da li im je odijelo 
i ponašanje u redu, a potom se, dok traje audijen- 
cija, sve misli, sjetila obraćaju k Tronu. 

Tako i kod Boga počinji audijenciju. I uopće u 
molitvi gledaj da ne činiš kao prosjaci na prošteni- 
štima i trgovima (većinom »od zanata«), te bi sta- 
vljao Gospodinu pred oči neprestano samo i prije 
svega svoje rane, svoje nesreće, patnje i slično. Po- 
čimaj od Njega: gledaj i promatraj Njegovo veličan- 
sivo, dobrotu, ljepotu. Započni pogledom vjere, sa 
strahopočitanjem i poštovanjem. Taj će ti pogled 
dati radost i ulit će ti sveto kliktanje. Sveti Toma 
tvrdi da pobožnost naročito, samo i prije svega rađa 
duhovnu slast, a uglavnom zato, jer nas stavlja pred 
Božju dobrotu i uči nas da mislimo na nju, da raz- 
matramo o njoj; stoga sama po sebi izlazi radost i 
slast, Ta, »moja je sreća«, kaže psalmista, »da bu- 
dem blizu Boga« ev 72, 28; Summa th. 2,2, a: 82, 
a. 4). : 

I ta dobrota je tako velika da je rilkšskinoo:i iti 
muci Gospodnjoj, pa i makar da nas razmatranje o 
njoj puni žalošću, ipak i tu prevladava »radost« iz 
neizmjerne dobrote koja se. je za taka stop? 
ljenje pobrinula«. dvi : u 

..Da, niti naše mane, pomanjkanja i potrebe ne mo- 
gu da nas u molitvi žaloste tako da nas nada u 
Božju pomoć ne bi podigla iznad njih. Zato vidimo 
da su sveci drukčije započinjali svoje molitve — 
kako na pr. psalmista krasno pjeva: 

Gospode, gospodaru naš, 

kako je divno Ime Tvoje po svoj zemlji! (Ps. 8). 
Ili na drugom mjestu počima: 

»Slavit ću Te, Gospodine, svim srcem svojim, 

pripovijedat ću sva čudesa Tvoja, radovat ću se 

u Tebi.« 

I opet: 
»U Tebi, Gospode, zavapih...« (Ps, 29). 


Većina psalama tako zvanih »alelujskih« počima i“ 


svršava hvalom veličanstva i dobrote Božje: 

»Aleluja! 

Hvalite Gospodina, jer je dobar, alelujal!« 

(Ps. 104, 105, 106, 110—112 itd.) 
Nauči se slično i ti započinjati i obavljati svoje mo- 
litve. Poslušaj pjesmu Crkve »Gloria«: 

Slava Bogu na visini... |! 

Hvalimo Te, blagosivamo Te! Klanjamo Ti se. Sla- 
vimo Te. 

“ Zahvaljujemo Ti radi velike slave Tvoje, Gospode 
Bože, Kralju nebeski!« 

Pače i u svetoj Pričesti koja je ipak izvor 
najveće, najčistije slasti, jer u njoj uživamo sam izvor 
slasti, naime Krista Gospodina — »radost anđela, 
raskoš svih svetih«; u svetoj pričesti, velim, nažalost 
često puta na sličan način griješimo. Mi često imamo 
više sebe i svoje prošnje na pameti nego njegovu ne- 
izmjernu, nama namijenjenu ljubav, da joj se divimo, 
klanjamo i za nju zahvaljujemo. Časna službenica 
Božja Elizabeta. Canori veoma se čudila.i djetinjski 

klicala Kristu Gospodinu: »Gospodine, gdje si tako 
naučio da me ljubiš?« i 
Konačno iu patnjamaitjeskobama grije- 
šimo slično, jer ne vidimo i uopće ne nastojimo vidjeti 
unjimaprije svega, opet Boga, Sve ostalo vidimo 
prije i nesretnu svoju nakanu i svoj korak, zlobu 
neprijatelja, zablude svog i tuđeg neznanja, a ako 
smo slučajno tog časa misli i srca raskajana onda 
vidimo i nesretni svršetak svojih grijeha i krivica — 
eto, sve ove slične stvari viđamo. A ipak morali bi- 
smo najprije da Boga vidimo, — njegovu ruku koja 
nam sve to dopušta — Oca koji dopušta i svom Jedi- 
norođencu da pije kalež, iako ga davaju Juda, Kaifa, 


Pilat i drugi. Boga koji zna također da pravedne 


oslobodi od kušnje« (Petar 2, 9). 


I Oca koji se upravo kažnjavanjem pokazuje ocem 
i svoju brižnu ljubav za zdravlje djeteta pokazuje 
upravo teškom operacijom na koju ga On šalje i bez 
koje bi inače umrlo. Ovo dvoje, kaže sv. Toma, »po- 
misao na Božju dobrotu na vještinu kojom Bog zna 
oslobađati iz kušnja i škripca ovog života« dava 
utjehu i radosti u patnji i tjeskobi. Zato uvjerava 
Mudrac u sv. Pismu: 

»Pravednoga ne žalosti nikakva nezgoda« (Posl. 
Sut, 12, 21). 

Ali se samo pobožan, uistinu pobožan ne žalosti 
kojemu je Bog uvijek i svuda prva misao i posljednji 
cilj. koji, kako kaže pobožni Toma Kemp. »na sve to 
gleda kao da izvire iz najvišeg dobra« (Nasljed. Krista 
3 gl. 9. 1) iz Boga — iz Ljubavi čiji je učinak Radost. 
Duša, duboko vjerom prožeta, izražava to uzdahom 
Za šalje k nebu osobito u tjeskobi i patnji: Prisnol 
Srce Isusovo, vjerujem da me ljubiš! 


A. Melko, 
23 

Uzori: 
.. Tajna ruskog cara 


RELIGIOZNI PUT ALEKSANDRA I. (1777.—1825.) 
ILO | 
Svšetak puta, 
1 


Nečujno se spustila nad Carskim Selom bijela li- 
panjska noć. Premda je već kasni sat, svijetlo je 
gotovo kao u danu, ' 

Prostrani carski kabinet u Aleksandrovskom dvor- 
cu tone u polumraku, Nemaju snage da ga rasvijetle 
dvije svijeće na pisaćem stolu, koje su pokrivene sta- 
klenima abažurima, 

Ali ove svijeće privlače k sebi mnogobrojne lepti- 
riće, koji uljeću kroz širom rastvoreni prozor iz sa- 
njivog vrta. Oni se opaljuju na vrućem staklu pa pa- 
daju na pisaći stol. 

»Također padaju i umiru ljudi, koji su opaljeni 
životom«, — tužno misli car Aleksandar I., koji pre- 
gledava i potpisuje veliku naslagu poslovnih dokume- 
nata i akata. 

Završio je svoj rad pa se umorno naslonio na visoki 
zadnji dio naslonjača. Potom se je ispružio prema 
zvonu i zazvonio, : 

Došao je dvorski sluga, 

»Recite general-ađutantu Michaud-u: neka se spre- 
mi da zajedno pođemo u šetnju. .« 

Nekoliko časaka kasnije car i njegov vjerni su- 
putnik polagano prolaze dugom kolonadom Aleksan- 
drovskog dvorca i presjecaju široki trg oko dvorca 
pokojne carice Katarine II, 

Stražari izađu pred njime na stražu. 

Pomalo ulaze u park. Aleksandar okrene svoje 
tužno i umorno lice prema svom prijatelju Michaud-u.. 

»Danas osjećam osobitu potrebu pomoliti se Bogu«, 
veli car, »Hajdemo u kapelicu, ,. Znate, u onu, koja 
je katolička«, : 

Michaud se naginje u znak pristanka, 

»Jeli u ovoj kapeli kip Krista — rad znamenitog 
njemačkog kipara Dannecker-a? Ja sam ga kupio 
kod njega u Italiji On mi je sam pričao njegovu 
povijest, : 

»Njemu dugo nije išlo za rukom, da potpuno izrazi 
u svojem radu blagi i dobri izgled lica i čitave figure 
Spasitelja. Beskrajno umoran svojim napornim ra- 
dom, on je zaspao oko polnoći: sanjao je o Kristu 
obasjanom nebeskom svjetlošću. On mu je pružio 
svoje milosrdne ruke, i kao da je rekao: »Dođite 
k Meni svi, koji ste umorni i opterećeni i ja ću vas 
okrijepiti.« (Mat. II., 20). 

»Poslije ovog viđenja on se je također iznenada 
probudio kao što je iznenada zaspao. Bila je duboka 
noć, U grozničavoj je žurbi produžio svoj rad, koji je 
bio prekinut snom, ' 

Napregnuto je radio sve do jutra, pa se dogodilo 
čudo, Kad su prvi zraci sunca prodrli u njegovu 
rimsku studiju, Kristov kip već je bic gotov, 

Lunjajući se od umornosti, Dannecker je izašao na 
ulicu, koja je bila već oživjela jutarnjim životom. Tu 
je uhvatio za rame dečka, koji mu je prvi došao u 
susret i doveo ga u svoju radnu sobu, 

»Ko je to7« zapitao je kipar dječaka, pokazivajući 
mu kip Sjpasitelja, 

»To je Krist«, pun pobožnog poštovanja, odgovorio 
je dečko, ' 

Sav radostam pokleknuo je Dannecker pred svojim 
kipom, : k 

* Zahvaljujem Ti Gospodine, što si okrunio svetim 
dupjekdan moj rad, izustio je on.(*) 

»Sada, mislim da razumijete, Michaud, zbog čega 
volim tako ovaj kip Kristov, koji je postao po jednom 
Božjem čudu«, 

Car je zamišljeno zašutio. Nastala je tišina i samo 
ju je narušavalo šuštanje pjeska pod nogama prola- 
znika, 

Bijela, ljetna, sjeverna noć po malo zamire i bliži 
se svitanju, 

»Evo i kapela«, kaže Michaud. 

Pred njima je skladno gotična zgrada, koja se od- 
likuje lakoćom zračnih nacrta i razmjera. 

Raznobojna stala u uzanim prozorima kapele još 
osnažuju tajanstvenost polumraka unutra, 

Tiho svjetluca kandila pred svetohraništem, 

Aleksandar i Michaud dugo se i pobožno mole, 
stojeći jedan pored drugoga, 

Car prvi ustane, Na njegovom su licu i prosjajnost 
i odlučnost, 

»Hajdemo k jezeru, Michaud«, veli Aleksandar. 
Hajdmo na_moje omiljelo mjesto, na obali. Tamo ću 
vam reći zašto sam danas molio Boga. 

Nepomućena tišina predjutarnjeg sata, Ćarlija laki 
hladni vjetrić, Uglađene su, kao ogledalo, nepomične 
vode, Kao blijedo priviđenje, jedva je vidljiv mjesec 
na providnom nebu, 

Sada Aleksandar i Michaud stoje nad širokim Car- 
skoseljskim jezerom, oslanjajući se na pregradu pri- 
staništa, 

Teče polagano zamišljeni govor cara, 


(*) Kopija Kristova kipa, po svoj prilici od samoga Dan- 
neckera nalazi se u Dubrovniku. Ona uljepšava Crkvu Svetog 
Vlaha i stoji na desnoj strani od ulaza u ovaj hram. 

»Želim otkriti jednu važnu odluku pred vama, dra- 
$i moj Michaud«, veli on. Već davno i ja, i moja žena 
odlučili smo da predjemo iz pravoslavlja na katolici- 
zam, Ali se ne zaustavljam na tome: nadam se pre- 
vesti u krilo istinite vjere također i čitav moj narod, 

Moja je odluka nepokoljebljiva. Spreman sam je 
ostvariti, makar uz cijenu najsurovijeg mučeništva..,« 

»Amen«, izgovara na to, uznemireni Michaud. »Ne- 
ka pomogne Vašemu Velitatstini Gospodin Bog u 
velikoj Vašoj namjeril« 


»Sada je Vaša stvar, Michaud«, produži Aleksan- 
dar, »Izabrao sam vas radi najpovjerljivije i važne 
misije — i to kao iskrenog i pobožnog katolika. Vi 
ćete poći u Rim, da javite moju namjeru Svetom Ocu 
Papi. Vi ćete ga zamoliti u moje ime, da pošalje u 
Rusiju, radi propovjedanja i obraćenja, jednog kato- 
ličkog svećenika, ali priprostog, poniznog i čistog 
srcem, 

Naređujem vam, da pohodite oca Sokoljskog, pe- 
trogradskog priora Dominikanaca. Kod njih će sta- 
novati izaslanik Pape, Potrebno je pobrinuti se za 
njegove prostorije, 

Sad se približite, Michaud!l« Ovaj se sagiblja pred 
carem. 

Aleksandar ga blagosivlja, čineći na njemu široki 
križ, Poslije ga poljubi u čelo. 

Skladno miriše sjeverni jorgovan. U njegovim grmo- 
vima se razležu zamorne pjesme slavuja, 

Oči su cara pune suza, 


2.“ 


“ Mirni grad Taganrog leži na obali Azovskog mora. 
Nad njim su se nisko nadvili teški crni oblaci, | 

Ovdje se je preselio car Aleksandar I, radi Diješnna 
švoje žene, koja već davno poboljeva. 

Ali se i on sam slabo osjeća. Malo prije ostavio 
je njegov kabinet u skromnom Taganrogskom dvorcu 
njegov dvorski liječnik baronet Villiers, Njemu je 
ispričao Aleksandar uzrok svoje bolesti, On je puto- 
vao jašući po južnoj obali Krima. Tamo, u okolini 
Georgijevskog samostana, stigla ga je hladna vjetro- 
vita noć. Tada je veoma ozebao i nazeb ne popušta: 

I u glavi cijelo vrijeme osjeća teški pritisak, Evo 
i sada, pri svijeći, on čita svoje omiljelo Evanđelje, 
ali njemu je tako teško shvatiti sveto štivo. 

Teški su se crni oblaci razišli, provirilo je sunce, 
a svijeća je oko carskog naslonjača još uvijek gorila, 


Oprezno koracajući, unišao je u kabinet dvorski: 


sluga pa se zaustavio na pragu, 

»Šta želiš?« okrenuo se prema njemu car. »Došao 
sam, da ugasim švijeću«, odgovori smeteno dvorski 
sluga. »Nije dobro... .« 
= »Što nije dobro?« 

»Ljudi, koji su na ulici, ne sviječu pri sunčanom 
svijetlu, mogli bi pomisliti, , 

»A.,..« — dosjetio se je car. »Oni bi gagi pomi- 
sliti, ai je u kući pokojnik...« Tužni je osmjeh 
osvjetlio carevo lice. 

»Pa dobro, tada ukloni svijećul« 

Dvorski sluga je izašao. 

. Aleksandar se je zanio u razmatranja. Pred vido 
vim su mnim pogledima nicale uspomene iz z nedavne 
prošlosti, 

Evo, odlazeći iz Petrograda pohodio je on Alek- 
sandro-Nevsku Lavru (samostan) i tamo mu je stari 
isposnik-asketa prorokovao blizu smrt. 

Eto, ostavljajući svoju sjevernu prijestolnicu, on je 
neizdržljivo zaželio, na brdima Pulkova, da se opro+ 

sti sa Petrogradom. Dugo je stajao, gledao njegovu 
panoramu i tad je razumio, da je više nikad ne će 
eda 

Ali najzagonetnije je još nešto... To je vale 
iz Tuljčina, iz onog istog Tuljčina, gdje se je nekad, 
do noći molio, zajedno sa Michaud-om, u Domini- 
kanskom samostanu, . 

Sada su mu odande javili o čudnovatom viđenju. | 

Kasno u noći, u Dominikanskoj crkvi, jedan ne+ 
poznati svećenik služio je svetu Misu za pokojne. 
Crkva i oltar bili su osvijetljeni i zvono je zvonilo 
na tornju 


Pri pomisli o ovom viđenju Aleksandar se je po- 
novno tužno nasmiješio, 

Pa bilo je zagonetno za sve ovo viđenje ali za 
njeganije. On suviše dobro zna šta to znači: ono 
mu naviještava blizu smrt, ' 

No, on se nje ne boji, on je spreman da je dočeka, 
Samo ako bi još imao vremena da učini ovo neodlož- 
no, što je još preostalo! 

Prije svega potpuno se izmiriti sa ženom, koju 
je on tako često vrijeđao svojima lakomislenim ne- 
vjernostima, 

I drugo, ali to je najvažnija stvar: preći na katoli- 
cizam — on i čitava Rusija, 


Michaud već dugo boravi u Rimu radi ovog cilja: 
Ali dosta vremena nema od njega nikakvih izvještaja. 
«Da mu je još vremena, još malo vremena, da dovede 
do kraja ovo veliko Božje djelo, ovaj sveti posao, 
koji će pružiti E va pie sreću i njemu, i čitavoj 
Rusiji. zZ 

Aleksandar je porjonio umornu čika i unos u 
tvrdi san, - 

i * 

Neumoljivo se vrijeme kretalo naprijed, pa dono- 
silo sa sobom pogoršanje bolesti cara. Jednom u 
večer povratila mu se je njegova dugotrajna teška 
nesvijestica. Kad su ga svlačili, da bi ga položili u 
krevet, ugledali su na njegovim koljenima velike 
žuljeve, koji su došli od nočnih klečanja na molitvi, 

Sa svakim bi danom caru bivalo sve gore: Ca- 
rica ga je Jelizaveta Aleksejevna oprezno pripremala 
ga pomisao o potrebi ispovijedi svete pričesti, 

»Dobro.,.« — rekao je Aleksandar slabim glasom. 
»Znam, da smrt već ide, Ali ću se ispovijediti i pri- 
čestiti kod katoličkog svećenika«, 

Dozvali su ga hitno. Sa neizrecivom pobožnošću 


Aleksandar je ispovijedio pred njim Bogu svoje gri- : 


jehe, pa primio svetu pričest. 


Potom je na dugo vrijeme pao. u nesvijest. U ovom 
je stanju još jedanput izvršio njegovu gluhu ispovijest 
i sveto pričeste pravoslavni prota Aleksija Fjodorov, 
koji je zakasnio doći k caru, 

Pred samu smrt povratila se je svijet na ia 
vrijeme Aleksandru, On bi tiho micao usnama, oči- 
gledno, moleći Boga i ne skidajući očiju sa svetog 
raspela i sa svoje žene. 

Još nekoliko dubokih uzdaha i došao je kraj života 
cara, kojega je ruski narod zvao »Blagoslovenim« još 
za njegova života. ' 

Carica Jelizaveta je Aleksejevna zatvorila oči svog 
umrlog muža pa se još dugo molila kraj njegova 
mrtvog tijela, Zatim dignuvši se reče dvorskog i car- 
skoj sviti, 

»Tamo u Petrogradu, otvorit ću religioznu tajnu 
cara Aleksandra, samo ako budem imala vremena.« 


Ali ona nije imala vremena. Nekoliko mjeseca 
kasnije i nju je dozvao Gospodin k sebi. 

3. 


U Rimu još ništa nije bilo poznato o smrti cara 
Aleksandra 1. u Taganrogu pa su se tamo dogođaji 
razvijali svojim redom. 

Preko ruskog poklisara pri Vatikanu Italinskog, 
Michaud zaprosio je kod Sv. Oca Pape Lava XII. 
jednu audijenciju, koju je dobio 5. prosinca 1825. go- 
dine u 1 sat popodne, 

Odloživši svoju sablju i poklonivši se pred Svetim 
Ocem, Michaud ga je molio, da primi jednu važnu 
obavijest, koju čini pod tajnom ispovijedi. 

On mu je govorio o čvrstoj odluci cara Aleksandra 
1, da lično ostavlja pravoslavlje i prelazi na katoli- 
cizam, a također o njegovoj spremnosti, da privede 
k jedinoj i istinitoj vjeri ruski. narod, koji je podlo- 
žan njegovom žezlu, 

Pri tome je Michaud zamolio Papu da bi on poslao 
u Rusiju, radi organizacije ovoga prelaza, jednog ka- 
toličkog svećenika, koji bi se odlikovao dubokim 
bogoslovskim znanjem i koji bi mu dao široke pu- 
novlasti, 

Michaud nije sakrio, da je car Aleksandar I. spre- 
man izvršiti posao prelaza u katolicizam — koliko 
svoj, toliko i čitavog svoga naroda, — pa taman i 
uz cijenu mučeništva, koje bi mu moglo zaprijetiti, 


»O kakva je to radostna vijesti za svu katoličku 
crkvul« uskliknuo je papa Lav XII. poslije referata, 
učinjenog mu od strane Michaud-a. »Neka Gospodin 
Bog podijeli dobromu ruskomu caru milost, da do- 
vede ovaj sveti posao do srećnog završetka ,..« 

Pri riječima Michaud-a o mogućnom mučeništvu 
cara Aleksandra I, Sv. Otac Papa molitvom je pe 
dignuo svoje ruke prema nebu. 

Zatim je započelo pretresanje kandidata koji bi 
pošao po izvanrednoj religioznoj misiji u Rusiju, Iz- 
prva se u tu svrhu mislilo na Mouro Capellari, opata 
Camadulskog samostana Sv, Grgura na Monte Celio, 
onog istoga, koji je kasnije uzašao na papinski prije- 
sto pod imenom pape Grgura XVI. 

Ali on, radi svoje slabosti odustao je od ove povjer- 
ljive misije. Tada je pao izbor na redovnika Orioli, 
koji je kasnije postao kardinal, 

Bila su započela hitna pripremanja za njegov od- 
lazak u Rusiju. 

Još se je jedanput sastao Michaud sa Sv. Ocem 
Papom Lavom XIL, ali već u strogoj tajnosti. Michaud 
je bio dočekivan pod kolonadom Sv. Petra od strane 
Somaglija, ličnog tajnika pape, koji bi ga otpratio 
u papinske prostorije. 

. Na žalost povijest nam nije sačuvala pojedinosti, 
o predmetu razgovora u toku ovog tajnog sastanka, 

Samo je poznato, da je Michaud oduševljen novim 
nadama pohitao pohoditi poklisara Italinskog jamač- 
no radi djelomičnog saopćenja svojih uspjeha kod sa- 
stanka sa Sv, Ocem Papom, 

Ali ga je ovdje već čekao kobni udarca. 

U rukama Italinskog bio je diplomatski izvještaj o 
smrti cara Aleksandra I. u Taganrogu i o stupanju na 
ruski presto surovog cara Nikole I. 


U tolikoj mjeri uspješno započeti posao obraćanja 


Rusije u krilo Svete Katoličke Vjere — sada se 
srušio, 
* 

Prošlo je mnogo godina.. 

Nije bilo već među živima rlašiću Pe o mm 
Michaud-a, i čuvarom religiozne tajne cara Aleksan- 
dra 1, i posjednikom svih dokumenata o njegovoj 
Privrženosti prema katolićizmu postao je sada brat 

Pokojnika, stari major Feliz Michaud, koji je živeo 
u Turinu, u Italiji. 

Ali svršetkom 1841. godine i on je mara 
smrt — i tada se odlučio predati dokumente, koje je 
posjedovao, ruskomu caru Nikoli I, 

On se je nadao, da će ga možda ovim putem sklo- 
nuti na produženje posla njegova pokojnog brata, 

Preko ruskog konzula u Turinu Kokoškina, ruskog 
ministra inostranih poslova grofa Nesselrode-a i mi- 
nistra dvora kneza Volkonskog čitava je korespon- 
dencija Michauda bila dostavljena caru Nikoli I, 

Bio je hladni sumorni dan 2. ožujka 1842. godine. 
U kabinetu cara Nikole I. u Zimskom dvorcu gorila 
je peć. 

Sjedeći do nje, car je pažljivo čitao dokumente 
Michaud-a. 

Svršivši čitanje, on je podigao svoj teški i hladni 
pogled na kneza Volkonskog, koji je tu bio prisutan. 
= »Vjeran sam i odan političkim zavjetima moga po- 
kojnog brata«, rekao je on. »Ali ne dijelim njegovih 
religioznih zanosal!« 

I dokumenti su bili bačeni u peć. 

Dogorjevali su njihovi savijeni tabaci, a s njima su 
dogorjevale i nade o blizkoj mogućnosti obraćenja 
Rusije u krilo Svete katoličke Crkve, 

A tamo, u visokom Božjem nebu, tugovala je o 
tom duša cara Aleksandra 1., o kojem je u svojem 
proročanskom pogledu rekla katolička blaženica Ana 
Marija Tajiđi: 

»Ja sam vidjela smrt cara Aleksandra I, Njegova 
duša se nalazi sada u mjestu spasenja za to, šta je 
bio milosrdan prema svojim bližnjima i duboko je 


* poštovao Poglavare Crkve te ukazivao moćnu pomoć 


i zaštitu katolicizmu. Sada mu je Gospodin Bog po- 

dijelio svoju veliku milost i premjestio $a u mjesto 
spasenja, 


Bez obzira na djelomično romansirani karakter 
skice »Tajna ruskog cara«, nema u njemu niti fanta- 
zije niti izmišljotine. Pisac ni u čem nije dozvolio sebi 
odstupanja i uklanjanja od historijske stvarnosti, stro- 
go se držeći uputa naučnih izvora. On se služio s ovim 
djelima... ,!) 


Sergije V. Štejn, profesor. 


Duh molitve sv. Tereze M. I 


Među svecima nalazimo veliku raznoličnost u nji- 
kovom životu i u njihovoj svetosti, Jer je svaki. iz- 
među njih u sebi izradio samo po koji potez svetač- 
kog lika Isusova. Zato su se nekoji sveci odlikovali 
u kojoj posebnoj kreposti kao na pr. u jakosti (mu- 
čenici i veliki patnici), u žaru za spasavanje duša 
(apostoli i uopće sve duše apostolskog duha), u ve- 
likoj kršćanskoj razboritosti (sveti pape, biskupi i 
svi koji su sveto upravljali dušama), u ljubavi prema 


D1.N. K. Šiljder. »Imperator Aleksandr I. jego žiznj 
i carstvovanije«. I. I. IV. S. Peterburg. 1897.—1898. (na ru- 
skom jeziku). 

2. Velikijknjazj Nikolaj Mihajlović. »Impe- 
rator Aleksandr I.« Opyt istoričeskago izsljedovanije. T. I.-II. 
S. Peterburg. 1912. (na ruskom jeziku). 

3. Biskup MichalGodlewski. »Cesarz Alekisndes 
I. jako mistyk«. Krakow. 1926. (na poljskom jeziku). . 

4 Ks AdrjanBoudou T.J. »Stolica Swieta a Rosja«. 
T. I-II. Krakow. 1928.—1930. (na poljskom jeziku. 

5. R. P. Paul Pierling S. J. Probleme d'historie. »I? 
Empereur Alexandre I., est il mort catholique.« Paris. 1913; 
2 edition (na francuskom jeziku) i.mnogi drugi. 

bližnjemu (oni sveci, koji su se posvema dali na 
djela milosrđa u različitim dobrotvornim ustanova“. 
ma) i tako dalje. Ali svima je bila zajednička stal- 
nost u traženju Boga i u ljubavi Božjoj. A ova stal- 
nost u čežnji za svojim Bogom imala je svoj tajni 
i stvarni izvor u životu i u duhu molitve. 

Zašto? Zato jer: .duša, koja — ne samo kadikad 
tmoli — nego i provodi život molitve dobiva nešto 
od stalnosti istoga Boga. Duša se molitvenim životom 
oslanja samo na Boga. Maleno dijete, koje se za 


oluje drži čvrsto o hrid, jest jače nego čovjek, koji 


se prepustio bijesnim valovima oslanjajući se na 
svoju snagu. A duša se duhom molitve stavlja u trajni 
dodir s Bogom živom vjerom, žarkom ljubavlju i 
nekim skoro neprestanim čeznućem za Njim, 

Baš ovaj život i duh molitve nalazimo jasno u 
ovoj Svetici već u mladoj dobi. Istina je, kod nje 
ne nalazimo nikakvog određenog načina (metode) 
razmatranja, ali to je baš jedan razlog više, da se 
je kod nje razvijao pravi duh i život molitve. Ta 
zar prava molitva nije sinovski razgovor pun ljubavi 
duše, koja se živo osjeća djetetom Oca, koji je na 
nebesima? A »put djetinjstva« nije li baš vlastiti put 
ove Svetice? 

Tragove ovog duha molitve nalazimo već u sveti- 
činom djetinjstvu. »Sva se sretna spominjem naših 
nedjeljnih šetnja, na kojima nas je vazda pratila 
dobra naša majka. Još osjećam duboke i pjesničke 
dojmove, što su mi se rađali u srcu kod pogleda u 
žitne poljane, išarane crvenim makom, različkom i 
tratinčicama. Već sam tad ljubila daljine, prostor, 
velika stabla; ukratko, sva me je lijepa pri- 
roda začarala i zanosilamojudušuune- 
besa« (»Pov. jedne duše« gl. 1, izd, 1935, str, 27). 

Još jasnije to nalazimo u njezinom slijedećem 

opisu: »Krasni su bili dani, u koje me je moj dragi 
kralj, kako sam ga (oca) rado zvala, vodio sa sobom 
na ribolov. Katkad sam pokušala i ja da lovim svo- 
jom malom udicom; ipak sam voljela sjesti s kraja 
na cvjetnu travu, Tad bih se duboko zamislila i, ma- 
kar nisam znala, što je to duhovno razmatranje, 
moja bi duša doista zaronila u pravu 
mislenu molitvu. Slušala sam žamor iz daljine 
i šum vjetra, Kadšto bi mi doletio do uha po koji 
nejasni zvuk vojničke glazbe iz grada i napunio mi 
srce blagom tugom. Zemlja mi se činila mjestom pro- 
gonstva, i ja sam snivala samo o nebul« (gl. 2, str. 
32—33). 

Terezijinu je, dakle, duta lijepa priroda zanosila 
u nebesa, Bez nekih naprijed određenih pravila, ona 
se je podizala do Boga, do nebesa, Njezino se je srce 
ispunjavalo blagom tugom. Ne dakle nekom 
cčajničkom žalošću razočarana očajnika, već tugom, 
koja izvire iz »dara znanja« Duha Svetoga. Taj dar 
Živo poučava dušu o ništetnosti svega stvorenoga, pa 
se zato duša osjeća na zemlji kao u nekom progon- 
stvu. Zato se blago žalosti radi udaljenosti od one 
prave domovine neba, ublažujući svoju žalost čvrstom 
nadom, koja je već s Bogom združuje i k nebu 
podiže, 

Odmah poslije onih gore spomenutih riječi Tereza 
je napisala: »Takvo bi popodne (na ribolovu s ocem 
ili gdje bi ona sjedila na cvjetnoj travi) brzo prošlo 
i valjalo se skoro vratiti u Buissonets; no prije nego 
bismo spremili prtljagu, prihvatila bih se ja užine, 
koju sam nosila u košarici. Na žalost lijepi komađ 
kruha namazan pekmezom sasvim bi promijenio lice; 
od njegove (od pekmeza) bi žive boje ostalo samo 
suho i blijedo upito rumenilo (poslije nego bi naj- 
prije sav pekmez pojela). Tad mi se zemlja činila 

jošte žalosnija i ja sam se domišljala, da 
će samo na nebu biti radost bez obla- 
ka« (str. 33). 

Koja li, dakle, prirodnost i lakoća za  dljenju Te- 
rezijinu dušu podignuti se s ovog tako materijalnog 
prizora prema nebu! Koji li je već tada duh molitve 
u njoj, i to onaj neskučeni, slobodni duh, koji se 
tako prirodno i ugodno nalazi u Bogu! 

»Kad već govorim o oblacima — nadovezuje Sve- 
tica na tek navedene riječi —, sjećam se, kako se 
jednoga dana njima prekrilo lijepo modro nebo. Za- 
malo provali oluja s grmljavinom, a pratile je sjajne 
munje. Ogledavala sam nadesno i nalijevo, da mi 
cd toga veličanstvenog prizora ništa ne izbjegne. Kad 
napokon vidjeh, kako je grom udario u susjednu 
livadu, sva se zanesoh ne plašeći se nimalo, či- 


nilomise, da je dobri Bog sasvim bli- 


zu mene« (str. 33). 

O svojoj prvoj ispovijedi mala nam Tereza pri- 
povijeda: »Slatke li uspomene! Vi mi, ljubljena maj- 
ko, (tako nazivlje svoju sestru Paulinu, koja je bila 
starešica lizjeskog samostana, dok je Tereza ovo 
pisala) rekoste: Mala moja Terezijo, ti ne ćeš svo- 
jih grijeha reći čovjeku nego Bogu. O tom sam bila 
tako uvjerena, da sam Vas sasvim ozbiljno pitala, 
ne moram li kazati velečasnom Ducellieru (ispovjed- 
niku), da ga ljubim od svega srca, jer ću govoriti 
dragom Bogu u njegovoj osobi... Ispovjedih se i 
dobih blagoslov puna vjere, jer ste me Vi uvjerili, 
da će u tom svečanom času suze maloga Isusa oči- 
stiti moju dušu... Dugo sam osjećala milost, koju 
sam primila; odsada sam se htjela ispovjedati o svim 
velikim blagdanima i mogu reći, da je takova ispo- 
vijed napunjala radošću moje male grudi« (str. 
34—35), 

“ Eto koja živa svijest o prisutnosti i djelovanju 
Božjem u sakramentu sv. ispovijedi! Reći svoje gri- 
jehe Bogu... htjeti reći ispovjedniku, da ga ljubi 
od svega srca (kao Boga!) .,. suze će maloga Isusa 
u tom svečanom času očistiti moju dušu... 

»Blagdanil.., ja sam ih tako ljubila. Vi ste mi 
umjeli tako dobro razložiti otajstvo, koje se krije u 
svakom od njih. Doista, ovi su zemaljski dani bili 
za me nebeski, Napose sam voljela procesije Pre- 
svetoga Sakramenta. Koja radost sipati cvijeće pred 
noge dragome Bogu! No ja nisam htjela, da ono 
odmah padne, već bih ga bacila visoko i nisam bila 
nikada tako sretna kao kad bih vidjela, kako se moja 
ružina perca dotiču posvećene pokaznice« (gl. 2, 
str, 35). 

Kako se u ovim redcima jasno odrazuje duh mo- 
litve, duh sabranosti Terezijine! Ona je smatrala i 
proživljavala blagdane kao nešto nebesko, Tu se već 
pokazuje u njoj i onaj njezin liturgijski život. Uz 
tumač svoje sestre Pauline ona je proživljavala 
otajstvo svakog blagdana. U onim njezinim riječima 
ctkrivamo i njezinu živu vjeru u Isusovu prisutnost 
u svetoj Hostiji. Zar s ovom vjerom nije uporedo 
gorila i delikatna ljubav prema Isusu, koga se je na 
neki način htjela i doticati bacajući preko procesije 
cvijeće tako, da se njezina ružina perca dotaknu 
posvećene pokaznice, u kojoj je bio sakriven Isus? 
Kolike li finoće srca u onim riječima: »..,i nisam 
bila nikada tako sretna kao kad bih vidjela, kako 
se moja ružina perca dotiču posvećene pokaznice«! 

Ova nadnaravna radost, koja je izvirala iz njezine 
žive vjere i ljubavi, nije bila nešto rijetko u Terezi- 
jinoj duši kao što su rijetki veliki blagdani! Ona 
se sama izdava kad veli: »Blagdani! Da, veliki su 
bili rijetki, no svaka bi sedmica donijela jedan vrlo 

drag mome srcu: nedjelju. Radosna li dana! To je 
bio blagdan dragoga Boga, blagdan počinka« -(str. 
35). Eto veselja za dušu, koja se osjeća djetetom 
Božjim: To je bio blagdan dragoga Boga! 

»Prva propovijed, koju sam razumjela, bila 
je o muci Gospodnjoj,iona me je duboko 
ganula; imala sam tada pet godinai po. 
Od onda sam mogla razumjevati svaku pouku i 
uživati u njoj« (gl 2, str. 36). 

U preranoj dobi od pet godina i po Terezu je du- 
boko ganula već prva propovijed o Isusovoj muci. 
Pače ona je od toga časa mogla ne samo razumjevati 
svaku pouku već i u njoj uživati. To je uistinu ne 
samo molitva već i duh molitve, koji oživljava cijelo 
njezino biće. Tereza se već duboko gane i uživa u 
mislima, koje joj govore o Bogu! 

»Nekako u dobi od šest ili sedam godina, vidjela 
sam prvi put more, Taj me se prizor duboko dojmio, 
nisam mogla da očiju otkinem s njega. Njegova ve- 
ličanstvenost, šum njegovih valova, sve je govorilo 
mojoj duši o veličini i moći dragoga Boga... Uvečer 
toga dana, u vrijeme kad sunce kao da se kupa u 
neizmjernim valovima, bacajući iznad njih sjajnu 


brazdu, sjela sam s Paulinom na osamljenu stijenu; 


dugo sam promatrala onu zlatnu brazdu, koja mi se 
činila slikom milosti, što rasvjetljuje vjernim duša- 
ma put na zemlji. Tad zamislih u sredini te brazde 
(koja joj izgledala slikom milostil) svoje srce kao 
maleni laki čamčić s čarobnim bijelim jedrom i od» 
lučih, da ga nikad ne ću udaljiti od pogleda Isusova, 
da može mirno i brzo ploviti k nebeskoj obali« (gl. 2, 
str, 40). vau 

I u ovim redcima nalazimo onu istu prirodnost i 
lakoću podignuti se k Bogu netom opazi u prirodi 
koji posebni odraz kakve savršenosti Božje. Ti od“ 

razi Božjih savršenosti za Terezu su tako rječiti, da 
joj ne govore samo o Tvorcu svega već i o Božjoj 
milosti, o Isusovom pogledu. Sve nam to jasno go- 
vori, da to nije plod neke osobite umne nadarenosti 
ni pjesničke mašte, već učinak milosti i darova Duha 
Svetoga, koji je već tada tako duboko djelovao u 
njezinoj duši, ar: 

»Sjećam se, kako bih s neiskazanim zanosom pro- 
matrala zvijezde,., Osobito sam se naslađivala gle- 
dajući duboko na obzorju hrpu zlatnog biserja u po- 
jasu Orionovu, u kom sam otkrila oblik slova T, pa 
sam putem rekla ljubljenomu ocu: Gledaj, tata, moje 
ime je zapisano na nebu! Zatim nisam htjela više 
išta da gledam od ružne zemlje, pa sam ga (oca) 
molila, da me vodi, i ne gledajući, kuda koračam, 
dizala sam svoju malu glavu i promatrala zvjezdano 
modrilo nebesko« (gl. 1, str. 36). Da ovo nije bilo 


djetinje sanjarenje, već dodir tajne milosti, koja je 


Terezu na različite načine vukla k Bogu i podizala 
prema nebu, to nam najrječitije govore njezine slije- 


deće riječi: »Rekla sam Vam, majko, kako sam od 


djetinjstva bila sigurna, da ću jednoga dana otići 
daleko iz ove tamne zemlje. Nesamo da sam vjero- 
vala, kad sam čula pripovijedati, nego sam i po nu- 
tarnjem i dubokom rasvijetljenju osjećala, da će mi 
druga zemlja, ljepši kraj, biti jednoga dana stalnim 
domom« (gl. 9, str, 124). 

U svojoj osmoj ili desetoj godini Terezijina je po- 
božnost bila već mnogo duboka, pa se više nije mo- 
gla zadovoljiti ni najpobožnijim usmenim molitvama. 
Njezina je duša nekom prirodnom čežnjom čeznula 
za dubljom molitvom. Zato je najprije zamolila svoju 
sestru Mariju, da je pouči koji način razmatranja. 
Ali njezina sestra, poznavajući sabranu narav Tere- 


zijinu, to odbije: »U onoj dobi, tražila je od mene, 

da može svaki dan razmatrati pć sata. Ne htjedoh 
joj to dopustiti, Tada zatraži samo četvrt sata, ali 
ja joj ni to ne dopustih. Držala sam je toliko po- 
božnom, te sam se donekle i bojala. Bojala sam se, 
da je dobri Bog prebrzo ne uzme k sebi«, | 

Sama Tereza o tom ovako piše: »U ono mi je vri- 
jeme bilo vrlo drago razmatranje, ali Mariji (sestri 
Terezijinoj!) sam se činila dosta pobožnom, pa mi 
je dopuštala samo usmene molitve. Jednoga me dana 
upita jedna od mojih učiteljica u opatiji, čim se ba- 
vim u dane praznika, kad ostanem u Buissonnetsu. 
Ja plašljivo odgovorim: Gospođo, često se sakrijem 
u mali prazni prostor svoje sobe, koji mogu lako za- 
tvoriti zastorima svoga kreveta, i tamo mislim... — 
Ali na što misliš? — upita me smješeći se dobra 
redovnica. — Mislim na dobroga Boga, na brzinu 
života, na vječnost; ukratko: mislim! Danas znam, 
da je to bila prava molitva, pravo razmatranje, u 
kom je božanski Učitelj blago poučavao moje srce« 
(gl. 4, str. 54). 

Odviše bi nas na daleko odvelo, kad bi se htjelo 
potanko zaustaviti na svemu, gdje se odrazuje duh 
molitve male Tereze. Zato ćemo se ograničiti, da 
napomenemo nešto o njezinoj prvoj sv, Pričesti, na- 
činu slušanja sv. Mise i o sv. Potvrdi, gdje nam se 
osobito pokazuje njezin život molitve. 

Toliko je mala Tereza duboko proživljavala sreću 
i intimnost sjedinjenja s Isusom na dan prve svete 
Pričesti, da joj to nije bilo moguće opisati, »Ali ne 
ću i ne mogu da sve kažem.,, Ima stvari, koje iz- 
gube miris, čim se metnu na zrak; ima skrovitih mi- 
sli, koje se ne mogu prenijeti u zemaljski jezik, a 
da ne izgube odmah svoj duboki i nebeski smisao!« 

»O kako je sladak bio prvi cjelov Isusov mojoj 
duši! Da, to je bio cjelov ljubavi! Osjećala sam, da 

sam ljubljena, pa sam govorila i ja: Ja Te ljubim 
i dajem Ti sebe zauvijek!... Dugo je već, što su 
se On (Isus) i mala Terezija pogledali i razumjeli. .,, 
Toga se dana naš sastanak nije mogao više nazvati 
jednostavnim pogledom, nego sjedinjenjem (»fuzija« 
prema franc, orig.). Mi ne bijasmo više dvoje: Tere- 
zija je iščeznula kao kaplja vode, što se gubi u pu- 
čini oceana; samo je Isus ostao; on je bio Gospodar 
i Kralj! Zar Ga Terezija nije molila da joj uzme 
slobodu? Ove se slobode ona bojala, osjećala se tako 
slabom, tako krhkom, pa je htjela da se zauvijek 
sjedini s božanskom Jakošću. I gle, njezina radost 
posta tako velika, tako duboka, te nije mogla da 
je izdrži. Naskoro je obliju suze blaženstva na ve- 
liko čudo njezinih drugarica... I nitko nije razumio, 
da ovo prognano, slabo i smrtno srce ne može podni- 
jeti, a da ne proplače, kad uđe u nj sva radost ne“ 
beska... 

»Kako bi me moglo žalostiti, što nije bilo uza me 
majke (mnoge drugarice su mislile da plače, jer joj 
nema na Prvoj sv. Pričesti majke, koja je već bila 
umrla) na dan moje prve Pričesti? U mojoj je duši 


bilo nebo: kad me je pohodio Isus, pohodila me ta-| 


kođer i moja ljubljena majka... mi smo bile sjedi- 
niene više no ikad! Ne, ja ponavljam, samo radost, 
neiskazana, duboka radost napunjala je moje srce... 
Napokon završi noć ovu lijepu večer (dana prve Pri- 
česti); jer i iza najsjajnijih dana dolazi tama: samo 
dan prve, vječne Pričesti u Domovini bit će bez za: 
laska sunčanoga«. 

.Kako nam iz ovoga veoma. oskudnog opisa dana 
prve Pričesti izbija duboko i živo razumijevanje otaj- 
stva sv. Pričestil Sastanak svoje duše s Isusom u 
sv. Pričesti nazivlje »fuzijom«, stapanjem u jedno. 
»Mi ne bijasmo više dvoje: Terezija je iščeznula.:. 

ostao je samo Isus«, Ona je stvarno proživljavala ono 
otajstvo: jedinstva duša, koje ostvaruje sv. Pričest. 
Kad je primila Isusa, ona je bila osvjedočena i o 
blizini svoje pokojne majke i svoje otsutne sestre 
Pauline. Jer su duše i njezine majke i njezine sestre 
i njezina bile sjedinjene s istim Isusom. Duša pokoj- 
ne majke na najsavršeniji način u nebeskoj domo- 
vini, a duša njezina i njezine sestre po sv. Pričesti, 
Različiti načini ali svakako stvarno sjedinjenje sviju 
u istome Isusu! To je praktični i živi tumač one sv, 
Pavla (1, Kor., 10, 17): Budući da je (sv. Pričest) 
jedan kruh (jedan Isus), jedno smo tijelo mnogi. 

Govoreći o svojoj drugoj sv. Pričesti ovako nam 
odaje svoj bujni život molitve u vjeri i ljubavi: »Opet 
sam prolila suze u neiskazanoj milini; sjetila sam 
se riječi sv. Pavla i neprestano ih ponavljala: »Ne 


živim više ja, nego živi Isus u meni« (Gal. 2, 20). 


Poslije ovoga drugoga pohoda Gospodnjega željela 
sam samo da ga primam, i to mi bude dopušteno 
na sve glavne svetkovine. Oh, te su mi se svetkovine 
činile vrlo razdaleko!..,, . 

Poslije nego je osjetila želju za trpljenjem u ova- 
ko mladoj dobi, osjeti želju da ljubi samo Boga. 
»Druga mi je velika želja bila, da ljubim: samo dra- 
gog Boga i samo se u njemu radujem. Često bih za 
vrijeme zahvale ponavljala ovo mjesto iz »Nasljeduj 
Krista« (Knj. 3, gl. 26, 3): »O, Isuse, slatkoćo ne- 
iskazana, prometni-mi u gorčinu sve utjehe zemalj- 
ske«, Ove bi riječi izlazile same od sebe preko mo- 
jih usana; izgovarala sam ih kao dijete, koje ne 
razumijevajući mnogo ponavlja, što mu govori koja: 
draga osoba, Kasnije ću Vam kazati, majko, kako 
mi je Gospodin rado ispunio želju« (gl. 4, str, 56 
do 58). “ši ol 

Priznanje, da su joj one riječi izlazile same od 

sebe kao djetetu, koje mnogo ponavlja što 
mu govori koja draga osoba, odaje nam 
jasno da je Terezijina molitva bila sasvim jedno- 
slavna i duboko intimna i izvirala iz duše, koja se 
živo osjeća djetetom nebeskoga Oca. Ta je molitva 
bila pravi dar s neba. 

Slični život žive vjere, ljubavi i molitve otkriva 
nam i onda, kad nam govori o svojem primanju sa- 
kramenta sv. Potvrde. Kad se sveti obred nije mo- 
gao obaviti u određeni dan, ona veli: »Ja sam se 
tješila, što mogu da ostanem malo dulje u samoći, 
O kako mi je duša bila radosna! Sva sretna čekala 
sam poput apostola obećanoga Tješitelja, veselila 
.sam se, što ću biti potpuno kršćanka i što ću za 
uvijek nositi na čelu tajinstveni križ ovoga neiska- 
zanoga sakramenta. Nisam osjetila silnoga vjetra 
prvih Duhova nego više laki lahor... Tog sam dana 
primila jakost da trpim, jakost, koja mi je vrlo tre- 
bala, jer je mučeništvo moje duše imalo domala da 
počne« (str. 58). 

Odgođenje dijeljenja sv. Potvrde u njoj je uzro- 
čilo radost, jer je mogla dulje ostati u samoći. I o 
toj samoći veli: »O kako mi je duša bila radosna!« 
Molitva i sabranost nijesu kod nje bile nešto pri- 
silno, već je molitva bila njezinim pravim životom, 
iz kojega je izvirala duboka radost. Ovaj život mo- 
litve pripravio ju je, da je na dan sv. Potvrde pri- 
mila veliku milost. Proživila je u sebi svoj vlastiti 
Duhovski blagdan i osjetila »laki lahor« Duha Utje- 
šitelja, koji ju je posvetio sa svojih sedam darova 
a osobito darom jakosti, 

Još samo jedan pogled na način, na koji je ona 
prisustvovala sv. Misi. Kanonik Domin nam o tome 
veli: »Uopće se traži od djece, da različite dijelove 
sv. Mise prate čitajući iz svojih knjižica. To se ja 

tražilo, dakle, i od Tereze kao i od ostalih, ali ovo 
drago dijete toga nije činilo... Kad bi joj pokazali 
cno, što bi imala čitati, ona bi na to zahvalila s dra- 
žesnim smiješkom, spustila bi za nekoliko časaka oči 
nad molitvenik, pa bi brzo podigla glavu kao da je 
rastresena, Ona je obavljala molitvu mnogo bolje 
nego li njezine drugarice, jer se podavala kontem- 
plativnoj molitvi« (molitvi ne vezanoj uz kakav obra- 
zac ili određeni način već spontanoj i intimnijoj). 
Mala Tereza nije mogla slijediti sv. Misu čitajući 
iz molitvenika propisno i sistematski određene mo- 
litve. To je vezivalo i spriječavalo njezin duh, Još 
manje je mogla da se veže uz strogo propisane me- 
tode (načine) razmatranja. Nekoje se ptice mogu 
priviknuti na doživotni zatvor u kavezu, ali nekoje 
čeznu neodoljivom čežnjom za otvorenim i slobodnim 
nebom, te im je u kavezu stalna brza smrt. Slično 
se mnoge duše snađu da tajno razmatraju po odre- 
đenim metodama. Ali Tereza je čeznula za slobo- 
dom sinova Božjih i u molitvi. Ona je živjela duhom 
molitve. Tražila je, ne lijepe obrasce molitava ni 


. strogo propisane načine razmatranja, već molitvu. 


Molitvu, koja je bitno slobodni i intimni razgovor do- 
broga djeteta sa svojim nebeskim Ocem, za koga 
živo zna i osjeća, da je ljubi. 

N. Nedjeljković. 

Sveta. Hrvatska 
Katarina, kraljica bosanska 


.— Nije čudo, što vam se ne zna za svete žene 
priprosta roda, No gdje su vam kraljice, banice, 
plemkinje u toj vašoj Svetoj Hrvatskoj? Koliko ih je 
u kalendaru katoličke Crkve? — Tako će se ja- 
mačno narugati oni, koji ne mogu čuti o Hrvatskoj, 
a kamo li o. Svetoj Hrvatskoj, da im se ne pokrene 
utroba, 

Imamo ih, ali ih na žalost ne znamo. Krivi smo 
i sami, I doba je, da zasuču rukave oni, koji su po- 
zvani, Trebalo bi napose da ove svete hrvatske go- 
dine poplave Hrvatsku pa i kratki životopisi ne 
samo Božjih ugodnika, nego i žena, zadahnutih du- 
hom Božjim, barem onih, o kojima ima većih poda- 
data, pa i legenda. ' 

Dobra kraljica. Jelena, majka sirota, jamačno 
uživa slavu nebesku, Čika, rođakinja Krešimira Ve- 
likoga, i kćerka joj Većenega, pa druge pobožne 
gaspođe, koje se zakloniše u samostansko zatišje, 
zaslužiše, da se prorešeta njihov život, 


Danas se sjetimo velike žene i patnice, koja je 


potekla od kraljevske krvi, sjedila na kraljevskom 
prijestolu, a završila burni život pod okriljem Pe- 
trove Stolice. 

Bosanski kralj Stjepan Toma bio je nezakoniti sin 
kralja Ostoje, uzgojen u bogomilskom krivovjerju. 
Oženio se po patarenskom običaju Vojačom, ženom 
posve niskog roda. Kad su ga velikaši izabrali za 
kralja, papa Eugen skine s njega žig sramote i pro- 
glasi razriješenom njegovu ženidbu s Vojačom, koja 
mu je bila rodila sina Stjepana, a kralj isprosi mladu 
Katarinu, kćerku velikoga vojvode Stjepana 

Vukčića, gorljiva patarena (bogomila) i patarenskog 
zaštitnika, Majka joj je bila Jelena, kći zetskoga 
kneza Balše III. 

Kralj je bio prigrlio katoličku vjeru i živio je zbilja 
kao pravi katolički kralj sve do smrti, I Katarina 
je bila uzgojena u patarenskom duhu kao i sve ple- 
me Kosača, a bilo joj je istom 18 godina, kad je 
stupila u katoličku Crkvu i postala bosanskom kra- 
ljicom, Već prvi dani bračnoga života nisu bili po- 
sve vedri i ugodni, Vojačin je sin Stjepan poprijeko 
gledao svoju mladu maćehu, koja je istisnula nje- 
govu majku. Rođeni otac kraljice Katarine ostade 
tvrdokoran pataren, a u svojoj vojvodini samostalan 
vladar, I kralj i kraljica uzeše podupirati i graditi 
crkve. Kraljica sagradi u Vrilima crkvu Presvetoga 
Trojstva, a tim dokaza, da prianja pe u vjeru 
katoličke Crkve, 

Kraljevanje je Stjepana Tome bila neprestana 
borba na sve strane, a Katarina mu je kao vjerna 
žena pomagala u svim poteškoćama, I rođeni joj otac 
ogorči dane, jer uze neku firentinsku ljepoticu, a 
zapusti Jelenu, majku Kraljice Katarine, Radi toga 
planuše borbe, ali se napokon Vukčić pomiri sa svo- 
jom ženom i sinom Vladislavom. Strahovit je udarac 
za kraljicu bio, kad je 10. srpnja 1461. umoren kralj 
Stjepan Toma, A ljetopisac. Ivan Tomašić priča, da 
su ga umorili rođeni brat Radivoj i sin Stjepan. 
Možda je to izmislila narodna mašta, ali se događaj 
strašno kosnuo kraljice, koja je kralju rodila sina 
Sigismunda i kćer Katarinu, 

Kad je na prazno prijestolje sjeo Stjepan Toma- 
šević, izmiri se s njim ucviljena udovica i uzme ra- 
diti, ne bi li se Bosna spasila od propasti, Ali turska 
sila na prevaru osvoji Bosnu, sultan dade vjerolomno 
pogubiti kralja Stjepana, a Katarina pješice po- 

bjegne u Dubrovnik, Iz Dubrovnika preplovi u vječni 
Grad, a Papa je primi pod svoje okrilje, Najteži je 
udarac za jadnu udovicu bio, kad je čula, da su joj 
djeca prešla na islam. S nekom je vlastelom i vla- 
stelinkama bosanskim nekad ponosna kraljica, a sad 
trećoredka franjevačka, proživjela u Rimu u kući 
blizu sv. Marka posljednje dane, Dne 20. listopada 
1478. u težkoj bolesti ostavi oporukom Bosnu Svetoj 
Stolici, a za 5 dana ispusti patničku dušu i bude 
pokopana u crkvi Aracoeli, 

Obraćenica, izvrsna vezilja, patnica, ojađena žena 
i majka, pobožna članica trećega reda zaslužila je, 


da je Franjevci uvrste među svoje blaženice, a da je 


i sve Hrvatice uzmu za svoj uzor i porade, ne bi li 
što prije došla na naše oltare, 


.Dr F. Binički 


Ideje i pokreti 
Naša sveta godina 


Teško je i pomisliti, a kamoli gledati, gdje gotovo svi 
kršćanski narodi Evrope stradaju pod željezom i ognjem 
nesmalaksalog i strašnog rata. Teška orljavina ratnog vihora 
zavija i nad nama i oko nas. Za nas siromašne, izmučene i 
oglobljene nitko nema prave volje i poštene namjere, da nas 
zaštiti i da nam pomogne. Pa zapravo ljudska pomoć i ne 
može biti takova, kakove bi nam danas trebalo, nego treba- 
mo nadnaravne pomoći od Gospodina Boga. Velika je naša 
nada, pače i opravdana, da će nam Bog pomoći. 

Lanjske su nas godine pozvali naši preuzv. biskupi, po 
osobitom savjetu Božje Providnosti, na vjersko i narodno 
slavlje 1300 godišnjice pokrštenja Hrvata, a sv. Otac Pio 
XII. proglasio je posebnim apostolskim pismom (breve) ovu 
svečanost jubilarnom-svetom godinom. 

Ovakove izvanredne jubileje dijele Kristovi Namjesnici 
prigodom velike radosti za Crkvu ili u velikim nevoljama i 

opasnostima za vjernike i narode Crkve (Sv. Toma, Suppl. 
q. 26, 4. c.). Pa je zbilja osobiti dar :Božji, što je i nas sv. 
Otac u znak priznanja i ljubavi ohrabrio i osigurao s ovim 
jubilejem za teške dnevne nevolje i »da bismo imali zaštite, 
da postignemo pobožnost u kreposti u ova naročito strašna 
i teška vremena«. ; 

Mjesto u ratnoj — mi se nalazimo u svetoj godini, godini 
mnogo sigurnijeg, svečanijeg i većeg oprosta nego li su drugi 
oprosti, što ih Crkva dijeli na: vječnu 1 vremenitu korist 
svojih vjernika. Ovdje ne moli pojedinac ili male skupine 
vjernih, nego moli cijeli narod, sjedinjuje se u duhu žarče 
pobožnosti i jednodušnije hvale i moli Boga za najhitnije 
i najpreče potrebe svog zajedničkog života. A što je za nas 
najutješljivije, da ovom prigodom možemo prinijeti, u pri- 
kazu svoje zajedničke prošnje, na cijenu prolivene Božanske 
Krvi i zasluge svojih djedova, čija je krv i vjernost mila - 
našem velikom Bogu, jer smo se zarana naučili, da dane 
i žrtve svog nacionalnog bića posvećujemo na zaslugama 
presvete Kristove boli i patnje. 


I u ovoj godini jubilarne sreće i blagoslova Božjih dužni 
smo se sjetiti zaboravljene, ali ne opozvane zakletve, da 
ćemo biti vjerni Bogu i sv. Petru do smrti. To moramo uči- 
niti, da vidimo, kako je bila lijepa stara naša povijest, a 
kako ju je nevjera ponizila i poružila, pa se vratimo tradi- 
Cijama vjere, čestitosti i svetosti, i u tom novom junaštvu 
kreposti čekamo pomoć odozgo, kad nam ne dolazi pomoć 
sa zemlje. Ako Gospodin ne sagradi grada, uzalud se trude, 
koji ga grade. (Pr. 126, 2). 


Bog nas je postavio na izrazitom rubu ponora dvaju raz- 
ličitih svjetova, dvaju oprečnih kultura i civilizacija. Karak- 
terom tog graničarstva obilježeno je najslavnije doba velike 
historije našeg malog naroda. I kao što Bog upravlja velikim 
dušama i daje im plemenite strasti, koje su potpuno protivne 
sadašnjosti, prostoti i zlu, a srodne kreposti; kao što njihovim 
očima daje snagu orla, koji gleda u sunce i u srcima im 
raspaljuje žarku vatru, koja ih ražaruje i čini neosjetljivim 
za studen običnog svijeta, tako Bog i pojedinim narodima 
namijenjuje službu u korist drugih, a na slavu svoju. Papa 
Pio XII. u enciklici »Saeculo exeunte« s osobitim riječima 
hvale i priznanja slabi djela portugalskog naroda, koji je 
poslužio ruci Božjoj, da se raširi evanđeoska istina, i donese 

narodima udaljenim od prave spoznaje Boga, uz cdsmuonpse 
i smrti, vječna dobra pravde i kulture. 

Pa tako časna misija bila je određena i našem narodu, 
koji se svojom neustrašivom borbenošću za ideale i ciljeve 
neba pokazao herojem visokih moralnih snaga. Na veliku se 
službu dao i velike je stvari učinio, jer nije smatrao ništa 
ljepše i dostojnije za čovjeka i krepost nego službu .Bogu 
u pravdi. Mi smo dokazali iz prošlosti. i u prošlosti, da nam 
ideal kršćanstva nije nikada bio tuđ, i da smo za svijest od- 
govornosti i vjernosti ovom zadatku pregorili (tužna elegija 
naših dana!), da nam je dio baštinstva i našega imanja versa 
est ad alienos, domus nostrae ad extraneos. (fer.) Veliki su 
to dani u povijesti našoj, kad smo tako predano služili Bogu! 
Krvava, ali časna vremena, kad je domovina »nebo muče- 
niki naselila«. (Vitezović). 

Sada u ovo vrijeme prikladno i vrijeme spasenja, kad se 
želimo, uz sredstva milosti, vratiti i moliti Bogu vojska, 
hoćemo, radi primjera i življe odluke, čuti i glas iz grobova 
naših otaca (Les tombeaux de nos ancetres, i naći odgovor: 
odakle smo mogli tako sitni toliko dobra sabrati i sačuvati 
čovječanstvu, specijalno Crkvi? — Vjera, velika i čvrsta 
vjera; Krist, koji je i za naš život bio ugaoni kamen, koji mi 
nijesmo htjeli nikako odbaciti. I ovakova povijest nama je 
draga, ona je naš krsni list, s kojim se možemo pred svakim 
predstaviti, koji poštuje i cijeni žrtve za duhovne i vječne 
vrijednosti Ova povijest, ovo veliko djelo je naše, jer naši 
oci, nijesmo li mi? Njihova krv nije li naša krv, njihova 
slava nije li naša slava? Ne živimo li mi u njima, i ne oži- 
vljuju li oni u nama? Ili im nije bila plemenita otačka želja, 
da i mi budemo kao i oni? Možemo ići i dalje, pa kazati sje- 
dinjujući u legitimnom ponosu poredke i potomke, prošlosti 
i sadašnjosti, da smo svi skupa, pristali na ugovor između 
Sina Božjega, kojemu je Bog Otac dao u nasljedstvo narode, 
i naše slobodne volje. Svi smo spoznali taj cilj, zaljubili se 
u nj. Mi smo se za nj borili duhom i krvlju. Na međi zapada 
stajali smo kao brojno živo kamenje, koje je poslužilo za 
zidine nesavladive zgrade kršćanstva. Mi smo: oci naši i 
mi, prikazali već jednom Bogu ugodnu žrtvu. »Vi ste rod 
izabrani, kraljevsko svećenstvo, sveti narod, puk stečeni, da 
proslavite krepost Onoga, koji vas pozva iz tame k divnom 
svijetlu svome«. (I. Pet. 2. 9.) I ova žrtva još gori i gori će 
kroz svu vječnost. Kad njezin mio je Bogu, a nama koristan. 

Pak vjerujemo: kao što. apostoli, mučenici, naučitelji i svete 
djevice imaju na nebu svoj posebni sjaj nagrade, jer ništa 
ne gubimo, što: smo žrtvovali za Boga i slavu;. koju smo 
Mu iskazivali na zemlji, on je vraća u slavom svoje nebeske 
slave, tako isto. i vjerni narodi posebnog poslanja Božjeg 
čuvaju i na nebu, kaže Lacorđaire ,znak svoje službe i svojih 
žasluga. Veze obiteljske nijesu na nebu prekinute: Krist je 
svoju majku proslavio nad sve anđele i svece, i time pokazao 
kako je sinovska ljubav krepost, koja je i u vječnosti jedan 
osobiti ures. Pa zašto bi i duhovne veze narodnosti bile pre- 
kinute? Zašto ne bismo u vječnosti našli naše svece, kra- 
ljeve, vojskovođe i bezimeni junački narod, i na njima znak; 
hrabrih boraca Kristove Hrvatske? Vjera je naša, da će nam 
na bijelom odijelu opranom u Krvi Jaganjca sjati i znak 
službe, koju smo kao sinovi svoga naroda na zemlji časno 
vršili. : 


Ponavljam opet, sve je ovo naše, a prestaje biti samo 
onda, ako smo prestali biti vrijedni baštinici djedovske oda- 
nosti Kristu i Crkvi. Pa kako što je bilo ugodno prelistati 
ove pohvalne stranice iz naše povijesti, ne tajimo istinu i 
recimo da danas nijesmo pravedni pred Gospodinom. Bog 
će nam pomoći zidati grad, ako ga zidamo na temeljima 
njegova zakona. Božji grad, Božja Hrvatska u novije vrijeme 
najprije je oslabljena od liberalizma, koji je otrovao nekada 
čisti zrak kršćanstva i vjere u našem narodu. Na vjerski 
nehaj navalilo je s uspjehom naprtednjaštvo i masonerija, 
koja je najveće štete učinila našem narodu, u času, kad je 
ostao bez vlastita zakona i snage. Na ovo je došao, kao po 
svoje, komunizam, koji je najozbiljnije zaprijetio, da s neću- 
dorednošću i općim nijekanjem Kristova zakona uništi sve 
dobro i pravedno. 


Ova sveta godina onda nije samo laskavo sijećanje lijepih 
momenata iz prošlosti, nego i ozbilja otprošnja i veliki po- 
kornički dan cijele naše narodne obitelji. Gospodine ne učini 
nam prema grijesima našim i ne vrati nam prema bezako- 
njima našim! Hoćemo li Boga za zaštitnika i braniča, ispra- 
vimo nedjela naših dana. Zadovoljimo Bogu za teške mane 
naroda: svoša. »Pravda podiže narode, a grijeh ih čini ne- 
srećnima«; (Prov. 14. 44.) Izmireni s Bogom, povratimo se 
njemu, jer on podiže | narode i RANE | ih, a srušene "pet 
uspostavlja. (Job, 12. 23.) - oja . . 

.Pri svršetku jedne velike periode za jedan mali narođ, 
a na vratima novoga svijeta naša će magna charta biti — 
Bog. Bez njega — cecidit corona capitis nostri, vae nobis 
. quia peccavimus. Teško nam je bilo: »Hrvatski je narod u 
kolu drugih naroda postao proletarcem i tuđim slugom, te 
se mora danas boriti za svoja najprimitivnija vjerska i 
narodna prava.« Ali iza ove svete godine hoćemo stupiti u 
novo doba kao pokršćanjeni i posvećeni narod. Jer ako nam 
se govori o novom redu — mi smo taj novi red. Ako nam 
se govori o novom miru — mi smo taj mir. Govori li nam se 
o budućnosti — mi smo budućnost. Govori li nam o spasenju 
— u nama je spas. Jer red, mir, budućnost i spasenje kod 
naroda, koji su formirani zakonom Kristovim nije drugi nego 
mir i spasenje, što ga je Isus donio i uz cijenu svoje božanske 
krvi darovao svijetu. ; 

Još imamo vremena, da se okoristimo najvećim darom 
kršćanske vjere izmirenjem sa svojim Bogom, i da se na 
novo posvetimo Kristu Kralju u službi njegovih vječnih i ne- 
promjenljivih namjera. 

Benigne fac, Domine! Horvates. 


Književnost 


AERTNYS-DAMEN C. SS, R: THEOLOGJA MORALIS TO- 
MUS 1,11. MARIETTI-TAURINI-ROMAE 1939. — Netom je ovo 
veliko djelo izašlo iz štampe i pojavilo se u knjižarama, od- 
mah je bilo osobitim zanimanjem primljeno i pozdravljeno. 
Svojom obilnom građom obogatilo je teološko-moralnu litera- 
turu. O ovom djelu Lehmkuhl veli: »omnino dilucide ac mo- 
derate compositum, dignum, quod cum magna laude comme- 
moretur.« (Theol. Mor. II. App, II.). Osobita je pažnja svraćena 
na ona Pitanja, koja su u vezi s novim Kanonskim Pravom. 
Mnogo je pažnje posvećeno i modernim moralistima i juristima. 
Sv. Otac Papa Pijo X. veli: »In quo non perspicuitasg sententi- 
arum placet sola, sed gravitas etiam rerum, optimis suffulta 
non tam auctorum quam rationum fundamentis . , .« 

. JULIUS LANGBEHN: DER GEIST DES GANZEN. HERDER, 
FREIBURG IN BREISGAU. RM. 3.70, vezano u platno RM. 4.90. 
Dominikanac O. Benedikt Momme Nissen, jedini auktorov pri- 
jatelj za života, dao nam je veliko blago, vješto izabravši i kra+ 

sno složivši ono najljepše i najsnažnije iz Langbehnove ostav=- 
štine. Time dobivamo sliku i pogled u život duha velikog pisca, 
Djesnika, odgajatelja i filozofa. Međutim nijesu ovo nikakva 
neshvatljiva filozofska promatranja ili dokazivanja. Ne. To. je 
svima dohvatljivo naravno razlaganje čovjeka, kome je velika 
slava došla istom iza smrti. Taj se kulturni kritik i narodni 
pedagog sam kroz borbe sve više izdizao po stepenicama pro- 
matranja »prirode, umjetnosti i narodnog duha«, te uz herojska 
pregaranja smirio svoj duh pristupom u katoličku Crkvu. Knjiga 
dakle služi izgrađivanju karaktera. Nadasve je u tu svrhu po- 
trebito lučiti bitno od nebitnog, da ovo posljednje ne preotme 
ulogu glavnome. Organičan, cjelovit, potpuno, izgrađen i.uskla- 
đen čovjek, njegova je misao vodilja. Čovjek istina oduvjek teži 
za održanjem i smirenjem svoje ličnosti. Kako baš postići to 
smirenje u harmoničnosti, oživotvorenje dakle glavne ideje: jest 
najvažnije! U tom je vrijednost knjige, nadasve za naše vrijeme, 
kad je specijalizirani zapadnjački svijet izgubio smisao o 
vrijednosti života. Imamo tu označen put kako prava 
kultura, izobrazba stvara iz osoba ličnosti, ličnosti. združuje u 
zajednicu,zajednice podiže do slobodnog ljudstva, i čini da sve 
ljudstvo uđe u Duha cjeline, od kog je i poteklo. Ne bi imalo 
smisla ovdje davati kakav prikaz tih tako prirodi bliskih, ali 
i nadprirodnih horizonata. Svojom | svježom, snažnom, punom 
riječju otvara nam nove ljepote prirode, duha, vjere, vješnih 
ideala. Riječ mu naliči na pravu bujicu, koja krši i lomi za- 
preke i brane, baca se s visoka, da se probije i nađe put, do 
tihe doline i tu se smiri. Njegove sređene, aforističke rečenice 
bile bi za mnoge moderne pisce predmet čitavih poglavlja. Baš 
zato se mora čitati cijela knjiga. Čitati i promatrati i usvajati. 
Sred toliko različitih nazora na život u naše doba, vrijednost je 
ove knjige doista dragocjena. U životnim teškoćama izgrađivati 
se, vrijedno je nagrade. Ovi rezultati o cjelovitosti, o potpunosti, 
o harmoničnome, zadnje su riječi na pitanja, od kojih mnoga i 
mnoga danas pred nas dolaze sa zahtjevom: riješite nas ili ćemo 
vas uništiti. Sasvim rijetka i vrijedna knjiga. Najtoplije pre- 
poručamo. S. R.rF. 
DA OČE. — P. RIHARD GRAF C. S. SP. — PREVELA ME- 
LITA JANKOVIĆ, CAND. PHIL., SARAJEVO. — Naklada »Vrelo 
Života« izdala je sedmu knjigu duhovnog sadržaja pod gornjim 
naslovom. Dubina njezina sadržaja, obilna hrana duše, lakoća 
stila i upravo krasan prijevod na hrvatski jezik, upravo nas 

magnetičkom silom vuče i ne ostavlja nas dok je ne pročitamo. 
A kad smo je pročitali, upravo se sjećamo poduhovljeni novom 
snagom. Uvijek nas prati, uvijek nam došaptava na uši onaj 
njezin refrem, koji prožima čitavo djeio, pa i nehotice nas sili 
da izrečemo: da Oče. Otkad smo spoznali bol dolaskom na svi- 
jet pa dok nije pokopana s nama u grob, uvijek smo imali pri- 
like da jačamo svoju volju, da zatajimo sami sebe i predamo se 
u ruke Božje — da Oče — neka bude volja Tvoja. Čitava nam 
knjiga stavlja pred oči ovu činjenicu, a pogotovo poglavlje: Tko 
čini volju Oca moga, brat je moj i sestra moja... Djelo je i od- 
već ozbiljno i njegova ozbiljnost ne dopušta nam, da ga, površno 
pročitavši, bacimo u biblioteku. I ako nam se koji pasus pričinja 
i odveć jednostavan, to je samo umjetnost pisca i prevodioca, 
jer se često događa, da se baš na tim mjestima krije odlika; do 
koje tek opetovanim čitanjem može da siđe naš razum. 

Svaki bi kršćanin trebao da ima tu knjigu, koja bi mu slu- 
žila kao vodić u duhovni život i onda tek da je odloži kad je 
utisne u svoju dušu i praktički primjeni na život. Prema njenoj 
vrijednosti knjiga je jeftina, pak je toplo preporučamo. 

A CORONATA (P. MATTHEUS CONTE, 0. F. M., CAP); 
INTERPRETATIO AUTHENTICA Codicis Juris Canonići et circa 
ipsum Sanctae Sedis iurispruđentia (1916.—1940.). In 8 max, 
1940., pag. VIII.-452. — Casa Editrice Marietti — Via Legnano 23 
— Torino (Italia). Lire it. 28. — Mnogo je auktora, koji se bave, 
proučavaju i komentiraju crkveno pravo. Među njima bez sum- 
nje zauzima osobito mjesto A Coronata (P. Mattheus Conte O: 
F. M., Cap.), koji je napisao toliko vrsnih i uvaženih djela ove 
vrste. To stvarno potvrđuje i ovo najnovije djelo uvaženog 
auktora. Djelo je solidno i s posebnim marom obrađeno. Od oso- 
bite je i potrebe i koristi profesorima za njihova školska pre- 
davanja, a također i svim ostalim crkvenim krugovima, koji se 
služe crkvenim pravom. Ovo je krasno djelo samo sebi najbolja 
preporuka. 





' . S dopustom Starješina. — Tiskara Braće Kralj, 
Zagreb, Ulica Pavla Radića 9. 

HRVATSKI KRUNIČARI 
U VJEČNOM GRADU 


Bogato ilustrirana i vrlo otmjeno opremljena izašla 
je iz štampe knjiga o prvom kruničarskom hodočašću 
u Rim - —Pompej, na ponovne želje i preporuke ho- 
dočasnika, Uz obilje fotografija, a ukrašena posebnim 
blagoslovom i potpisom Sv, Oca Pape Pija XII, kao 
i u sasvim modernoj fotomontaži naslovne stranice, 
ova je knjiga akvizit u literaturi naših hodočašća, jer 
pretstavlja uz ostalo i zaokružen plan, kako se može 
u prilično ograničeno vrijeme posjetiti rimske zna- 
menitosti i doživjeti toliko divnih i za život nepro- 
laznih utisaka i uspomena. Svakom rimskom hodo- 
časniku bit će ovo mila uspomena! Zbog ograničene 
naklade treba požuriti narudžbom, 

